pythainlp/thai-wiki-dataset-v4 huggingface dataset:
วิทยาลัยทหารแห่งสาธารณรัฐจีน

โรงเรียนการทหารแห่งสาธารณรัฐจีน เป็นโรงเรียนทหาร สำหรับกองทัพสาธารณรัฐจีน ประจำสาธารณรัฐจีน ตั้งอยู่ที่ เขตเฟิงชาน, เกาสฺยง ก่อนหน้านี้ที่รู้จักกันทั่วไปว่าเป็น #เปลี่ยนทาง สถาบันการทหารแห่งนี้ผลิตผู้บัญชาการที่มีชื่อเสียงหลายคนที่มีบทบาทต่อสู้ในหลาย ๆ ความขัดแย้งของจีนในศตวรรษที่ 20 โดยเฉพาะ การกรีฑาทัพขึ้นเหนือ, สงครามจีน-ญี่ปุ่นครั้งที่สอง และ สงครามกลางเมืองจีน 
โรงเรียนการทหารได้เปิดอย่างเป็นทางการเมื่อวันที่ 1 พฤษภาคม ค.ศ. 1924 ภายใต้พรรคก๊กมินตั๋ง การเริ่มการเรียนการสอนแรกเริ่มต้นเมื่อวันที่ 16 มิถุนายน ค.ศ. 1924 ที่เกาะหวงผู่ (ปัจจุบันคือเกาะฉางโจว) นอกชายฝั่งจากหวงผู่ ท่าเรือในกวางโจว โรงเรียนได้จึงได้รับการตั้งชื่อตามเกาะดังกล่าว ในระหว่างพิธีเปิด ดร.ซุนยัตเซ็น กล่าวสุนทรพจน์ซึ่งต่อมากลายเป็นเนื้อเพลงของเพลงชาติสาธารณรัฐจีน 
หลังจากที่พรรคก๊กมินตั๋ง จีนคณะชาติได้ล่าถอยจากจีนแผ่นดินใหญ่ไปยังเกาะไต้หวัน โรงเรียนได้รับการก่อตั้งขึ้นใหม่ในฐานะสถาบันการทหารแห่งสาธารณรัฐจีนในเขตเฟิงชาน เมืองเกาสฺยง
การก่อตั้ง.
หลังการตายของยฺเหวียน ชื่อไข่ ประเทศจีนได้กระจัดกระจายเป็นรัฐศักดินาจำนวนมากที่ปกครองโดยขุนศึก 
ดร.ซุน ยัตเซ็นได้พยายามตั้งฐานที่มั่นเพื่อต่อสู้รวบรวมประเทศจีนในปี ค.ศ. 1917 และ ค.ศ. 1920 ที่บ้านเกิดของเขาในมณฑลกวางตุ้ง เพื่อทำการกรีฑาทัพขึ้นเหนือ เป้าหมายเพื่อรวบรวมประเทศจีนทั้งหมดโดยใช้หลักการประชาธิปไตยที่สอดคล้องกับลัทธิไตรราษฎร อย่างไรก็ตามรัฐบาลของดร.ซุนยังคงอ่อนแอทางทหารมากกว่ากองทัพขุนศึกท้องถิ่น การเรียกร้องสำหรับการสนับสนุนทางอาวุธและเงินถูกเพิกเฉยโดยมหาอำนาจตะวันตก จากนั้นในปีค.ศ. 1921 ตัวแทนของ องค์การโคมินเทิร์น, เฮงก์ สเนฟลีท (ใช้ชื่อแมริ่ง) ได้พบกับดร.ซุน ที่มณฑลกวางสี เขาได้เสนอจัดตั้งสถาบันทหารเพื่อฝึกกองทัพปฏิวัติซึ่งยืนยันความคิดของดร.ซุนและในที่สุดเขาก็ยอมรับ พรรคคอมมิวนิสต์จีนได้ส่งหลี่ ต้าเจา และ หลิน โบฉู เพื่อหารือกับดร.ซุนและพรรคของเขาเกี่ยวกับวิธีการจัดตั้งโรงเรียนทหาร ในปี 1924 ในการประชุมสมัชชาแห่งชาติครั้งที่ 1 ของพรรคก๊กมินตั๋ง นโยบายของพันธมิตรกับ สหภาพโซเวียต และพรรคคอมมิวนิสต์จีน ได้ถูกส่งผ่านเพื่อเป็นแนวทางสำหรับพรรคก๊กมินตั๋ง เป็นผลให้มีการตัดสินใจขั้นสุดท้ายในการจัดตั้งสถาบันการทหารและจัดตั้งคณะกรรมการเตรียมการขึ้น เงินที่จำเป็นสำหรับการก่อสร้างและการสนับสนุนกิจการของโรงเรียนในปี 1924-1925 ได้รับการช่วยเหลือจัดหาโดยโซเวียต
การจัดตั้งและการฝึกอบรมนักเรียน.
ในตอนแรกโรงเรียนการทหารมีแผนกเดียวเท่านั้นที่ให้การฝึกทหารขั้นพื้นฐานแก่ทหาร ในขณะที่เป้าหมายหลักของสถาบันคือการเตรียมหน่วยทหารราบ นอกจากนี้โรงเรียนการทหารยังจัดให้มีชั้นเรียนพิเศษสำหรับปืนใหญ่, วิศวกรรม, การสื่อสาร, หน่วยจิสติกส์และปืนกล มีการจัดตั้งแผนกพิเศษเพื่อเตรียมความพร้อมในการปลุกปั่นทางการเมืองในภายหลัง
เพลงประจำโรงเรียนทหารหวงผู่.
หลังจากโรงเรียนการทหารหวงผู่ได้รับการก่อตั้งขึ้น เพลงโรงเรียนทหารหวงผู่ก็ได้รับการประพันธ์ขึ้นมาในปีเดียวกันเพื่อเป็นการกระตุ้นให้เหล่านักเรียนทหารมีความมุ่งมั่นในการรวมชาติจีน
แขวงยานนาวา

ยานนาวา เป็นแขวงหนึ่งในเขตสาทร กรุงเทพมหานคร เป็นแขวงที่มีความสำคัญทางเศรษฐกิจแขวงหนึ่งของกรุงเทพมหานคร สำหรับชื่อแขวงยานนาวามาจากชื่อของวัดยานนาวา แขวงยานนาวาเป็นที่ตั้งของบริเวณย่านเซนต์หลุยส์ซึ่งตั้งอยู่บริเวณโดยรอบวัดเซนต์หลุยส์และโรงพยาบาลเซนต์หลุยส์ นอกจากโบสถ์เซนต์หลุยส์แล้วยังเป็นที่ตั้งของมัสยิดยะวา วัดสุทธิวราราม วัดดอน นอกจากนี้ยังมีสถานศึกษา เช่น โรงเรียนอัสสัมชัญแผนกประถม โรงเรียนวัดสุทธิวราราม วิทยาลัยเซนต์หลุยส์ และตึกระฟ้าหลายแห่งที่ล้อมรอบสกายวอล์กช่องนนทรีอยู่ เช่น อาคารเอ็มไพร์ ทาวเวอร์, อาคารรัจนากร, คอนโดมิเนียม ดิ เอ็มไพร์ ฯลฯ
ในพื้นที่แขวงยานนาวามีสถานที่ท่องเที่ยวหลายแห่ง เช่น อาคารหอการค้าไทย-จีน ซึ่งเป็นอาคารอนุรักษ์, สุสานวัดดอน ซึ่งเป็นสวนสาธารณะที่สร้างขึ้นรอบสุสานจีน, ตึกหุ่นยนต์ที่มีชื่อเสียง เป็นต้น
ที่ตั้งและอาณาเขต.
แขวงยานนาวาตั้งอยู่ทางทิศตะวันตกของเขตสาทร มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
บุรินทร์ หิรัญบูรณะ

บุรินทร์ หิรัญบูรณะ (เกิด 17 มกราคม พ.ศ. 2469) อดีตสมาชิกสภาผู้แทนราษฎรจังหวัดสระแก้ว อดีตสมาชิกสภาผู้แทนราษฎรจังหวัดปราจีนบุรี อดีตสมาชิกสภาผู้แทนราษฎร แบบบัญชีรายชื่อ รวม 6 สมัย
ประวัติ.
บุรินทร์ หิรัญบูรณะ เกิดเมื่อวันที่ 17 มกราคม พ.ศ. 2469 สำเร็จการศึกษาระดับอนุปริญญา จากประเทศสหรัฐอเมริกา สมรสกับนางศศิธร หิรัญบูรณะอดีตประธานสหพันธ์สมาคมสตรีนักธุรกิจ และวิชาชีพแห่งประเทศไทย ในพระบรมราชินูปถัมภ์
งานการเมือง.
บุรินทร์เข้าสู่วงการการเมืองด้วยการได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2529 สังกัดพรรคชาติไทย และได้รับเลือกรวม 6 สมัย 
สมาชิกสภาผู้แทนราษฎร.
บุรินทร์ได้รับการเลือกตั้งเป็นสมาชิกสภาผู้แทนราษฎรทั้งหมด 6 สมัย คือ
แยกเอกมัยใต้

แยกเอกมัยใต้ เป็นทางแยกหนึ่งในพื้นที่เขตคลองเตย กรุงเทพมหานคร เป็นจุดตัดระหว่างถนนสุขุมวิท ซอยสุขุมวิท 63 (เอกมัย) และทางออกสถานีขนส่งผู้โดยสารกรุงเทพ (เอกมัย) ทางแยกนี้ยังตั้งอยู่ใกล้กับปากซอยสุขุมวิท 42 (กล้วยน้ำไท) ซึ่งเป็นทางเดินรถทางเดียวอีกด้วย
บทบิดลิ้น

บทบิดลิ้น  คือข้อความที่ออกแบบให้ผู้พูดข้อความนั้นเกิดอาการลิ้นพันหรือออกเสียงอย่างถูกต้องได้ลำบาก โดยเฉพาะอย่างยิ่งเมื่อออกเสียงเร็ว ๆ กลวิธีที่นิยมใช้ในการสร้างบทบิดลิ้นได้แก่ การสัมผัสอักษร การสลับหน่วยเสียง คำพ้องเสียง และการซ้ำคำ
บทบิดลิ้นนิยมใช้เป็นเกมคำ แบบฝึกการออกเสียงให้ชัดเจน บทร้อยกรองสำหรับเด็ก บทร้อยกรองที่ไม่มุ่งเอาแก่นสารเท่าไรนัก และเพลงที่เล่นสัมผัสและคำซ้ำ นอกจากนี้ยังใช้ในการอุ่นเสียงของผู้ประกาศข่าว นักร้อง และนักแสดง บทบิดลิ้นบางบทก่อให้เกิดความหมายที่น่าตลกขบขันหรือหยาบโลนหากออกเสียงผิด ในขณะที่บางบทมุ่งสร้างความสนุกสนานจากความสับสนหรือการออกเสียงผิดพลาดเท่านั้น
ตัวอย่างบทบิดลิ้น เช่น "เช้าฟาดผัดฟัก เย็นฟาดฟักผัด" ในภาษาไทย; ("เธอขายเปลือกหอยอยู่ริมชายหาด") ในภาษาอังกฤษ; ("เสือเศร้าสามตัวกลืนข้าวสาลีในทุ่งข้าวสาลี") ในภาษาสเปน เป็นต้น
ตาน-พยูซะยะ

ตาน-พยูซะยะ ("โสบปุ"; "ศาลาดีบุก") เป็นเมืองหนึ่งในรัฐมอญ ทางทิศตะวันออกเฉียงใต้ของประเทศพม่า เป็นศูนย์กลางการปกครองของอำเภอตาน-พยูซะยะในจังหวัดมอละมไยน์ ตั้งอยู่ห่างจากมอละมไยน์ไปทางทิศใต้ประมาณ และห่างจากไจคะมีและหาดเซะเซไปทางทิศตะวันออกเฉียงใต้ประมาณ 
ระหว่างสงครามโลกครั้งที่ 2 ตาน-พยูซะยะเป็นสถานีปลายทางด้านตะวันตกของทางรถไฟสายไทย–พม่า โดยเชื่อมโยงกับเส้นทางรถไฟเลียบชายฝั่งระหว่างเย่กับย่างกุ้งซึ่งมีอยู่แล้วก่อนเกิดสงคราม ตาน-พยูซะยะยังเป็นที่ตั้งค่ายพักเชลยศึกของญี่ปุ่นที่ถูกเกณฑ์ให้มาสร้างทางรถไฟ ร่างของทหารฝ่ายสัมพันธมิตรกว่า 3,000 นายถูกฝังไว้ในสุสานทหารสัมพันธมิตรตาน-พยูซะยะที่เมืองนี้
พีชเมลบา

พีชเมลบา  เป็นของหวานที่ประกอบด้วยไอศกรีมวานิลลาและท้อ ราดด้วยซอสแรสเบอร์รี
พีชเมลบาคิดค้นในปี ค.ศ. 1892 โดยโอกุสต์ เอสกอฟีเย เชฟประจำโรงแรมซาวอยในลอนดอน เมื่อดยุกแห่งออร์เลอ็องจัดงานเลี้ยงฉลองให้เนลลี เมลบา นักร้องเสียงโซปราโนหลังเธอแสดงอุปรากร "โลเอินกรีน" เอสกอฟีเยเสิร์ฟของหวานด้วยหงส์สลักจากน้ำแข็งที่ภายในมีไอศกรีมวานิลลาและท้อ ด้านบนตกแต่งด้วยสายไหม ต่อมาในปี ค.ศ. 1900 เอสกอฟีเยปรับสูตรใหม่โดยเปลี่ยนเป็นราดซอสแรสเบอร์รีด้านบนแทน นอกจากสูตรที่ใช้ท้อเป็นส่วนประกอบแล้ว บางครั้งยังมีการใช้แพร์ เอพริคอตหรือสตรอว์เบอร์รี นอกจากนี้อาจใช้เยลลีเรดเคอร์แรนต์แทนซอสแรสเบอร์รี
เดวิดโปรดักชัน

บริษัท เดวิดโปรดักชัน  เป็นสตูดิโอแอนิเมชันของญี่ปุ่น เป็นบริษัทลูกของฟูจิเทเลวิชัน 
การก่อตั้ง.
บริษัทก่อตั้งขึ้นโดยโคจิ คาจิตะ อดีตประธานและโปรดิวเซอร์ของบริษัทกอนโซะ และไทโตะ โอคิอุระ โปรดิวเซอร์ผู้ช่วย ในเดือนกันยายน พ.ศ. 2550 หลังจากออกจากบริษัทกอนโซะ งานแรกของของบริษัทคือการรับจ้างทำแอนิเมชัน แต่ในปี ค.ศ. 2552 เดวิด โปรดักชั่นได้สร้างแอนิเมชันเต็มรูปแบบของตนเองเป็นเรื่องแรกคือเรื่อง "Ristorante Paradiso".
ฟูจิเทเลวิชันได้รับสตูดิโอเป็นบริษัทลูกในวันที่ 1 สิงหาคม พ.ศ. 2557 
ชื่อของบริษัทมีที่มาจากเรื่องราวของ"ดาวิดและโกไลแอธ" ในคัมภีร์ไบเบิล เพื่อแสดงออกถึง "[การสร้างสรรค์]แอนิเมชันที่ดีพร้อมการเล่าเรื่องและตัวละครที่ยอดเยี่ยม" แม้จะเป็นสตูโอที่เล็กกว่าสตูดิโอที่มีชื่อเสียงอื่น ๆ ชื่อของบริษัทยังเป็นคำย่อของ "Design Audio & Visual Illusion Dynamics" ซึ่งแสดงถึงแอนิเมชันที่มีพลวัตของสตูดิโอ
ภาษาโรมานี

ภาษาโรมานี  เป็นหลาย ๆ ภาษาของชาวโรมานี อยู่ในสาขากลุ่มภาษาอินโด-อารยันของตระกูลภาษาอินโด-ยูโรเปียน ตาม Ethnologue มีภาษาโรมานีอยู่เจ็ดภาษาที่แตกต่างกันมากพอที่จะได้รับการพิจารณาเป็นภาษาของตัวเอง ภาษาที่มีผู้พูดมากที่สุดได้แก่ Vlax Romani (ประมาณ 500,000 คน) Balkan Romani (600,000), และ Sinte Romani (300,000). ความแตกต่างของภาษาเหล่านี้ในบางทีอาจใหญ่จนเทียบได้กับความแตกต่างระหว่างภาษาสลาวิกแต่ละภาษา
สโมสรฟุตบอลนิวพอร์ตเคาน์ตี

สโมสรฟุตบอลนิวพอร์ตเคาน์ตี  เป็นสโมสรฟุตบอลอาชีพตั้งอยู่ที่เมืองนิวพอร์ต ทางตอนใต้ของเวลส์ ปัจจุบันแข่งขันในลีกทู ซึ่งเป็นลีกระดับที่สี่ของอังกฤษ สโมสรก่อตั้งใหม่ในปี ค.ศ. 1989 แทนที่สโมสรเดิมที่ก่อตั้งในปี ค.ศ. 1912 นิวพอร์ตเคาน์ตีเป็นสมาชิกผู้ก่อตั้งลีกระดับที่สามในปี ค.ศ. 1920
นิวพอร์ตเคาน์ตีชนะเลิศเวลส์คัพในปี 1980 และเข้าถึงรอบก่อนรองชนะเลิศยูฟ่าคัพวินเนอร์สคัพในปี 1981 แต่ต่อมาก็ตกชั้นจากฟุตบอลลีกในปี 1988 และยุติการดำเนินงานในเดือนกุมภาพันธ์ 1989 หลังจากนั้นไม่นาน สโมสรก็กลับมาก่อตั้งใหม่และกลับสู่ระบบลีกชั้นล่างอีกครั้ง และในปี 2013 สโมสรได้กลับสู่ฟุตบอลลีกเป็นครั้งแรกในรอบ 25 ปี สีประจำสโมสรคือ เสื้อสีเหลืองอำพัน และกางเกงสีดำ
เอเชียนคัพ 2019 กลุ่มดี

กลุ่มดีของเอเชียนคัพ 2019 ลงเล่นตั้งแต่วันที่ 7 ถึง 16 มกราคม ค.ศ. 2019 กลุ่มนี้ประกอบไปด้วยอิหร่าน, อิรัก, เวียดนาม, และ เยเมน. ทีมที่ดีที่สุด 2 ทีม อาจพร้อมด้วยทีมอันดับที่ 3 (ถ้าพวกเขามีอันดับเท่ากับหนึ่งในทีมที่ดีที่สุด 4 ทีม) จะได้ผ่านเข้าสู่รอบ 16 ทีมสุดท้าย.
ทีม.
<templatestyles src="Reflist/styles.css" />
ตารางคะแนน.
ในรอบ 16 ทีมสุดท้าย :
นัด.
เวลาที่ระบุไว้คือเวลามาตรฐานอ่าว 
อิหร่าน พบ เยเมน.
<section begin=d1 /><section end=d1 />
อิรัก พบ เวียดนาม.
<section begin=d2 /><section end=d2 />
เวียดนาม พบ อิหร่าน.
<section begin=d3 /><section end=d3 />
เยเมน พบ อิรัก.
<section begin=d4 /><section end=d4 />
เวียดนาม พบ เยเมน.
<section begin=d5 /><section end=d5 />
อิหร่าน vs อิรัก.
<section begin=d6 /><section end=d6 />
สุเมธ องอาจ

สุเมธ องอาจ ชื่อเล่นเมธ ศิลปินและนักแสดงชาวไทย (เกิดเมื่อวันที่ 4 ตุลาคม พ.ศ. 2512) จบปริญญาตรีด้านคณะศิลปกรรมศาสตร์สาขาออกแบบนิเทศศิลป์ มหาวิทยาลัยราชภัฎสวนดุสิต เริ่มเข้าวงการบันเทิงเป็นนักพากย์ภาพยนตร์การ์ตูนของดีสนีย์ ในขณะที่ทำงานเบื้องหลังวงการบันเทิงในสายงานครีเอทีฟตำแหน่งอาร์ตไดเรคเตอร์แผนกโปรโมชั่นของบ.แกรมมี่เอนเตอร์เทนเม้นท์ เป็นศิลปินนักร้องที่มีชื่อเสียงในนาม สุเมธแอนด์เดอะปั๋ง
ร่วมกับ ปั๋ง ประกาศิต โบสุวรรณ ต่อมามีผลงานการแสดงภาพยนตร์และละครโทรทัศน์ต่างๆอีกมากมายเป็นที่รู้จักทั่วไปจนถึงปัจจุบัน
ชานเมือง

ชานเมือง  เป็นการใช้งานแบบผสมหรือเขตที่อยู่อาศัยซึ่งมีทั้งแบบที่เป็นส่วนหนึ่งของเมืองหรือเขตเมืองหรือชุมชนที่อยู่อาศัยที่ห่างจากกันภายในระยะทางที่ไม่ไกลมาก ในประเทศที่พูดภาษาอังกฤษส่วนใหญ่พื้นที่ชานเมืองจะถูกกำหนดในทางตรงกันข้ามกับพื้นที่กลางหรือชั้นในของเมือง แต่ในภาษาอังกฤษแบบออสเตรเลียและภาษาอังกฤษแบบแอฟริกาใต้ ชานเมืองส่วนใหญ่มีความหมายเหมือนกับสิ่งที่เรียกว่า "ย่าน" ในประเทศอื่น ๆ และคำนี้ครอบคลุมไปถึงพื้นที่ชั้นในของเมือง ในบางพื้นที่เช่น ออสเตรเลีย, อินเดีย, จีน, นิวซีแลนด์, สหราชอาณาจักร และบางรัฐในสหรัฐ ชานเมืองใหม่จะถูกผนวกในเมืองที่ติดกัน ในส่วนอื่น ๆ เช่น ซาอุดีอาระเบีย, แคนาดา, ฝรั่งเศส และรัฐส่วนมากในสหรัฐ ชานเมืองหลายแห่งยังคงแยกเป็นเทศบาลหรืออยู่ภายใต้การปกครองซึ่งเป็นส่วนหนึ่งของเขตปกครองท้องถิ่นขนาดใหญ่เช่น เทศมณฑล
โครเมียม(II) คลอไรด์

โครเมียม(II) คลอไรด์  เป็นสารประกอบอนินทรีย์ที่มีสูตรเป็น CrCl2(H2O)n เป็นของแข็งที่ไม่ละลายน้ำ เป็นสีขาวเมื่อบริสุทธิ์ อย่างไรก็ตามตัวอย่างเชิงพาณิชย์มักจะเป็นสีเทาหรือสีเขียว ดูดความชื้นได้อย่างรวดเร็วและละลายในน้ำได้เป็นสารละลาย tetrahydrate Cr(H2O)4Cl2 ที่ไวต่ออากาศและมีสีฟ้าสดใส โครเมียม(II) คลอไรด์ไม่มีการใช้ในเชิงพาณิชย์ แต่ถูกใช้ในระดับห้องปฏิบัติการสำหรับการสังเคราะห์สารประกอบเชิงซ้อนของโครเมียมอื่น ๆ
ซอสฮอยซิน

ซอสฮอยซิน  เป็นซอสข้นสีดำ รสหวานเค็ม มีกลิ่นหอม ใช้สำหรับผัดหรือจิ้มในอาหารจีน สูตรของซอสฮอยซินมีหลากหลาย โดยทั่วไปจะมีส่วนประกอบได้แก่ ถั่วเหลือง เมล็ดยี่หร่าฝรั่ง พริก กระเทียมผสมน้ำส้มสายชู ผงห้าเครื่องเทศและน้ำตาล สูตรของปักกิ่งอาจมีส่วนผสมอื่น ๆ เช่น มันเทศ ข้าวสาลี ข้าวและงา
ถึงแม้คำว่า "ฮอยซิน" (海鮮) ในภาษาจีนจะหมายถึงอาหารทะเล แต่ซอสดังกล่าวไม่มีส่วนผสมของอาหารทะเลหรือใช้กับอาหารทะเล ซอยฮอยซินนิยมใช้ในเมนูเนื้อสัตว์ เช่น หมูแดงและเป็ดปักกิ่ง ในเวียดนามนิยมรับประทานคู่กับเฝอและเปาะเปี๊ยะ
ซีนอนเตตรอกไซด์

ซีนอนเตตรอกไซด์ เป็นสารประกอบทางเคมีของซีนอนและออกซิเจนท มีสูตรโมเลกุลเป็น XeO4 ซึ่งเป็นสารประกอบที่เสถียรของแก๊สมีสกุล เป็นผลึกของแข็งสีเหลืองที่มีความเสถียรต่ำกว่า −35.9 °C; เหนือจากอุณหภูมินั้นมันมีแนวโน้มที่จะระเบิดและสลายตัวเป็นธาตุซีนอนและออกซิเจน (O2)
อิเล็กตรอนวาเลนซ์ทั้งแปดของซีนอนทำพันธะกับออกซิเจน และสถานะออกซิเดชันของอะตอมซีนอนคือ +8 ออกซิเจนเป็นองค์ประกอบเดียวที่สามารถทำให้ซีนอนมีค่าสถานะออกซิเดชันสูงที่สุดได้ แม้แต่ฟลูออรีนสามารถให้เพียงแค่ +6 (XeF) สารประกอบซีนอนอายุสั้นอีกสองตัวที่มีสถานะออกซิเดชั่นเป็น +8, XeO3F2 และ XeO2F4 สามารถเข้าถึงได้โดยการทำปฏิกิริยาของซีนอนเตตรอกไซด์กับซีนอนเฮกซะฟลูออไรด์ ซึ่งสามารถตรวจสอบได้โดยแมสสเปกโตรเมทรี
การทำปฏิกิริยา.
ที่อุณหภูมิเหนือ −35.9 °C, ซีนอนเตตรอกไซด์มีแนวโน้มที่จะระเบิดและสลายตัวเป็นแก๊สซีนอนและออกซิเจนด้วย ΔH = −643 kJ/mol:
XeO4 → Xe + 2 O2
ซีนอนเตตรอกไซด์สามารถละลายในน้ำได้เป็นกรดเพอร์เซเนตและโลหะอัลคาไลเป็นเกลือเพอร์เซเนต
XeO4 + 2 H2O → H4XeO6
XeO4 + 4 NaOH → Na4XeO6 + 2 H2O
ซีนอนเตตรอกไซด์ยังสามารถทำปฏิกิริยากับซีนอนเฮกซะฟลูออไรด์ได้ซีนอนออกซิฟลูออไรด์
XeO4 + XeF6 → XeOF4 + XeO3F2
XeO4 + 2XeF6 → XeO2F4 + 2 XeOF4
เซอร์ไวเวอร์ เอดจ์ออฟเอ็กซ์ทิงชัน

เซอร์ไวเวอร์: เอดจ์ ออฟ เอ็กซ์ทิงชั่น  เป็นฤดูกาลที่ 38 ของรายการเซอร์ไวเวอร์ ถ่ายทำตั้งแต่วันที่ 31 พฤษภาคม ถึง 8 กรกฎาคม พ.ศ. 2561 โดยฤดูกาลนี้จะเป็นผู้เล่นหน้าใหม่ 14 คน และเป็นผู้เล่นเก่า 4 คน โดยฤดูกาลนี้เป็นครั้งที่เจ็ดแล้วที่ถ่ายทำที่ประเทศฟิจิ หลังจากที่เคยถ่ายทำที่ประเทศนี้ใน เซอร์ไวเวอร์ ฟิจิ , เซอร์ไวเวอร์ มิลเลนเนียลส์ปะทะเจ็นเอ็กซ์ , เซอร์ไวเวอร์ เกมเชนเจอส์ , เซอร์ไวเวอร์ ฮีโร่ปะทะฮีลเลอส์ปะทะฮัสท์เลอส์ , เซอร์ไวเวอร์ โกสต์ไอแลนด์ และ เซอร์ไวเวอร์ เดวิดปะทะโกไลแอท
ทวิตส์พิเศษของซีซั่นนี้ คือ เมื่อผู้เข้าแข่งขันถูกโหวตออกจากเกมส์ พวกเค้าจะได้รับตัวเลือกให้เลือก 2 ทางเลือก ทางเลือกแรก คือ ขอออกจากเกมส์แบบถาวร และทางเลือกที่สอง คือ ขอเดินทางไปยัง เอดจ์ ออฟ เอ็กซ์ทิงชั่น (Edge of Extinction) โดยสถานที่แห่งนี้จะสามารถทำให้พวกเค้ากลับเข้าสู่เกมส์ได้อีกครั้ง
 กามา สีประจำเผ่า สีเหลือง
 มานู สีประจำเผ่า สีน้ำเงิน
 เลซู สีประจำเผ่า สีเขียว
 วาต้า สีประจำเผ่า สีแดง
การแข่งขัน.
<br>
หมายเหตุ 1: ริค เดเวนส์ เป็นผู้ชนะจากเอดจ์ ออฟ เอ็กซ์ทิงชั่นคนที่ 1 และกลับเข้าสู่เกมในวันที่ 17<br>
หมายเหตุ 2: คริส อันเดอร์วูด เป็นผู้ชนะจากเอดจ์ ออฟ เอ็กซ์ทิงชั่นคนที่ 2 และกลับเข้าสู่เกมในวันที่ 35<br>
สมเกียรติ ผลประยูร

พลเรือตรี สมเกียรติ ผลประยูร (เกิด 18 พฤศจิกายน พ.ศ. 2505) เป็นอดีตเลขาธิการศูนย์อำนวยการบริหารจังหวัดชายแดนภาคใต้ อดีตผู้บังคับการพื้นที่เขตใต้ กองกำลังสังเกตการณ์แห่งสหประชาชาติประจำชายแดนอิรัก–คูเวต รวมถึงเป็นผู้นำกำลังเข้าควบคุมสถานการณ์การบุกโจมตีฐานปฏิบัติการ ที่อำเภอบาเจาะ จังหวัดนราธิวาส
ประวัติ.
สมเกียรติ ผลประยูร เป็นนักเรียนจ่าทหารเรือรุ่น 2523, นักเรียนเตรียมทหารรุ่น 24 (รวมเหล่ารุ่นที่ 1 รุ่นเดียวกับพลเรือตรี อาภากร อยู่คงแก้ว ผู้บัญชาการกองเรือลำน้ำ กองเรือยุทธการ และนาวาอากาศตรี ศิธา ทิวารี อดีตโฆษกประจำสำนักนายกรัฐมนตรี) แล้วศึกษาต่อที่โรงเรียนนายเรือ ครั้นสำเร็จการศึกษา ก็ได้เข้ารับราชการในหน่วยหน่วยบัญชาการนาวิกโยธิน
สมเกียรติ เป็นผู้มีผลการเรียนยอดเยี่ยม โดยเขาเป็นผู้ได้รับคะแนนสูงสุดของรุ่นในหลักสูตรชั้นนายนาวา นาวิกโยธิน และสอบได้อันดับที่ 1 ของรุ่นในหลักสูตรเสนาธิการทหารเรือ
ในปี พ.ศ. 2541 เขาได้รับเลือกให้เข้ารับการศึกษาหลักสูตรเสนาธิการ นาวิกโยธิน ของสหรัฐ และหลักสูตรการบริหารทรัพยากรป้องกันประเทศ กระทรวงกลาโหม ของสหรัฐ เมื่อสำเร็จการศึกษา เขาได้รับการแต่งตั้งเป็นผู้บังคับกองพันลาดตระเวน กองพลนาวิกโยธิน แห่งกองทัพเรือไทย
จากนั้น เขาได้รับเลือกให้ทำหน้าที่ผู้บังคับการพื้นที่เขตใต้ กองกำลังสังเกตการณ์แห่งสหประชาชาติประจำชายแดนอิรัก–คูเวต (UNIKOM) ในปี พ.ศ. 2545 นับเป็นชาวไทยคนแรกที่ดำรงตำแหน่งผู้บังคับบัญชาภายใต้โครงสร้างกองกำลังรักษาสันติภาพของสหประชาชาติ
วันที่ 1 ตุลาคม พ.ศ. 2553 เขาได้ดำรงตำแหน่งผู้บังคับหน่วยเฉพาะกิจนาวิกโยธินกองทัพเรือ ในการแก้ปัญหาความไม่สงบในชายแดนภาคใต้ของประเทศไทย และต่อมา เขาได้เป็นรองผู้อำนวยการศูนย์ประสานการปฏิบัติที่ 5 กองอำนวยการรักษาความมั่นคงภายในราชอาณาจักร
รองเลขาธิการศูนย์อำนวยการบริหารจังหวัดชายแดนภาคใต้.
ในปี พ.ศ. 2561 ได้มีการโอนให้สมเกียรติ ผลประยูร เป็นข้าราชการพลเรือนสามัญ ในตำแหน่งรองเลขาธิการศูนย์อำนวยการบริหารจังหวัดชายแดนภาคใต้ โดยเป็นการรับตำแหน่งต่อจากไกรศร วิศิษฎ์วงศ์ ที่ย้ายไปเป็นผู้ว่าราชการจังหวัดปัตตานี
และทางสำนักงานนวัตกรรมแห่งชาติ ยังได้ทำการประชุมหารือกับสมเกียรติ ผลประยูร เพื่อแก้ปัญหาและพัฒนาจังหวัดชายแดนใต้ ประจำปีงบประมาณ 2561
กิจกรรมเพื่อสังคม.
เดือนกุมภาพันธ์ พ.ศ. 2560 สมเกียรติ ผลประยูร ทำหน้าที่เป็นประธานการประชุม การประชาสัมพันธ์โครงการเมืองต้นแบบ ที่อำเภอเบตง จังหวัดยะลา
ส่วนในปี พ.ศ. 2561 เขาเป็นหนึ่งในผู้มีบทบาทของการแก้ปัญหาที่เกิดขึ้นในจังหวัดชายแดนภาคใต้ของประเทศไทย ทั้งการส่งเสริมคุณภาพระบบการศึกษา, การสนับสนุนองค์กรทางศาสนาทุกศาสนา, การกำกับดูแลการดำเนินงานในสถานการณ์โรคหัดที่ระบาดในภาคใต้, การพัฒนาเศรษฐกิจการท่องเที่ยว และการดูแลผู้สูงอายุ
เบลา กัตต์มานน์

เบลา กัตต์มานน์ (27 มกราคม 2442 - 28 สิงหาคม 2524) อดีตนักฟุตบอลอาชีพและโค้ชชาวฮังการี เขาเกิดใน บูดาเปสต์ ออสเตรีย-ฮังการี และเป็นชาวยิว เพราะเขาเป็นยิวทำให้เนรเทศโดย นาซี และถูกส่งไปทำงานในค่ายแรงงานทาสของนาซี เขารอดชีวิตเพราะความหายนะ ก่อนสงครามเขาลงเล่นในตำแหน่ง กองกลาง ให้กับหลายสโมสร เขาเป็นที่จดจำจากการเป็นโค้ชและผู้จัดการทีมหลังสงครามของ เอซี มิลาน, เซาเปาโล, เอฟซี ปอร์โต และ เบนฟิกา เขาประสบความสำเร็จมากที่สุดกับเบนฟิกาเมื่อสามารถพาพวกเขาคว้าแชมป์ยูโรเปียนคัพถึง 2 สมัยติดต่อกันใน พ.ศ. 2504 และ 2505 ก่อนออกจากสโมสรเนื่องจากไม่พอใจที่สโมสรไม่ขึ้นค่าเหนื่อยให้ตามที่ร้องขอพร้อมด้วยคำสาปว่า
<templatestyles src="แม่แบบ:คำพูด/style.css" />100 ปีนับจากนี้เบนฟิกาจะไม่สามารถคว้าแชมป์ยุโรปได้
ใน พ.ศ. 2533 ก่อนเริ่มเกมยูโรเปียนคัพรอบชิงชนะเลิศระหว่าง เบนฟิกา กับ เอซี มิลาน ทางสโมสรได้ขอร้องให้ ยูเซบิโอ ซึ่งเป็นตำนานของทีมและของ ทีมชาติโปรตุเกส ซึ่งเป็นนักเตะและศิษย์เอกที่กัตต์มานน์ดึงมาร่วมทีมเบนฟิกาให้ไปคารวะหลุมศพของเขาที่เวียนนา ออสเตรีย เพื่อถอนคำสาปแต่ไม่เป็นผลเพราะท้ายที่สุดเบนฟิกาก็พ่ายแพ้ต่อเอซี มิลาน
นักเขียนหน้าตาย นายโนซากิคุง

นักเขียนหน้าตาย นายโนซากิคุง (; โรมาจิ: "Gekkan Shōjo Nozaki-kun") เป็นเว็บคอมิกญี่ปุ่นแนวสุขนาฏกรรมจินตนิยมสี่ช่อง เขียนเรื่องและวาดภาพโดยอิซูมิ สึบากิ เผยแพร่ในนิตยสารออนไลน์ "Gangan Online" และได้รับการจัดพิมพ์รวมเล่มเป็นหนังสือการ์ตูนโดยสแควร์เอนิกซ์ ได้รับการดัดแปลงเป็นอนิเมะโทรทัศน์โดยสตูดิโอโดงาโกโบ ออกอากาศในเดือนกรกฎาคม พ.ศ. 2557
ในประเทศไทย "นักเขียนหน้าตาย นายโนซากิคุง"ได้รับลิขสิทธิ์หนังสือการ์ตูนโดยสำนักพิมพ์รักพิมพ์
เนื้อเรื่อง.
นักเรียนมัธยมปลายหญิงชื่อซากุระ จิโยะแอบชอบเพื่อนร่วมห้องชายชื่อโนซากิ อุเมะทาโร่ แต่เมื่อซากุระสารภาพรักกับโนซากิ โนซากิกลับเข้าใจผิดว่าซากุระเป็นแฟนคลับจึงมอบลายเซ็นให้ เมื่อซากุระบอกว่าตนอยากอยู่เคียงข้างโนซากิ โนซากิก็เชิญซากุระมาที่บ้านแล้วให้ซากุระช่วยเขียนการ์ตูน ซากุระจึงได้รู้ว่าจริง ๆ แล้วโนซากิเป็นนักเขียนการ์ตูนแนว"โชโจะ"ชื่อดังที่ใช้นามปากกว่าว่ายูเมโนะ ซากิโกะ ซากุระยอมรับการเป็นผู้ช่วยเขียนการ์ตูนเพื่อให้ใกล้ชิดโนซากิ ระหว่างที่ทั้งคู่ร่วมทำงานเขียนการ์ตูนเรื่อง "จงรัก"  ก็ได้พบกับเพื่อนร่วมโรงเรียนคนอื่น ๆ ที่มาร่วมช่วยเขียนการ์ตูน และ/หรือเป็นแรงบันดาลใจให้เรื่องราวในการ์ตูน
นิโคลา ดีเนฟ

นิโคลา ดีเนฟ นิโกรอฟ (เกิดเมื่อวันที่ 18 ตุลาคม ค.ศ. 1953 – เสียชีวิตเมื่อวันที่ 1 มิถุนายน ค.ศ. 2019) เป็นนักมวยปล้ำจากประเทศบัลแกเรีย เคยเป็นตัวแทนของประเทศบัลแกเรีย ในการแข่งขันมวยปล้ำ และชนะระดับโลกถึง 2 ครั้ง และระดับยุโรปถึง 5 ครั้ง ระหว่างปี ค.ศ.1977 จนถึงปี ค.ศ. 1986 และแข่งขันโอลิมปิก ได้อันดับที่ 5 ในการแข่งขันมวยปล้ำโอลิมปิกฤดูร้อน 1976
ชิปกับเดล

ชิป กับ เดล  เป็นตัวละครพี่น้องตัวชิปมังก์สองตัว สร้างสรรค์โดยวอลท์ ดิสนีย์ โปรดักชัน ในปี ค.ศ. 1943 ชื่อของชิปกับเดลเป็นการล้อมาจากชื่อของโทมัส ชิปเพนเดล ช่างทำตู้และนักออกแบบเฟอร์นิเจอร์ชื่อดังในศตวรรษที่ 18 ซึ่งมาจากคำแนะนำของบิลล์ "เทกซ์" เฮนสัน สตอรี่อาร์ทติสต์ที่สตูดิโอ 
ในสองตัวนี้ ชิปมีนิสัยที่รอบคอบระมัดระวังและมีความคิดวางแผนอย่างมีหลักการ ส่วนเดลมีนิสัยตรงกันข้าม คือมีนิสัยสบาย ๆ หุนหันพลันแล่น และมีอารมณ์ขันสูงมาก ชิปและเดลมีลักษณะภายนอกที่คล้ายกันมาก แต่ก็มีจุดที่สามารถแยกแยะได้ คือชิปมีจมูกขนาดเล็กสีดำ (ซึ่งมีลักษณะคล้ายช็อกโกแลตชิป เข้ากับชื่อ "ชิป") และมีฟันบนที่ยื่นออกมาสองซี่อยู่ตรงกลาง ส่วนเดลมีจมูกขนาดใหญ่สีแดง และมีฟันบนสองซี่ที่ยื่นออกมาอยู่ห่างกัน นอกจากนี้ชิปจะมีขนบนหัวที่เรียบ ส่วนขนของเดลจะฟูมากกว่า 
ในการ์ตูนส่วนใหญ่ ชิปกับเดลมีฐานะเป็นคู่ปรับของพลูโต มิกกี้ เมาส์ หรือโดนัลด์ ดั๊ก ชิปกับเดลได้มีซีรีส์เป็นของตัวในทศวรรษ 1950 แต่มีการ์ตูนเพียงสามเรื่องที่ขึ้นหัวด้วยชื่อชิปกับเดล ได้แก่ "Chicken in the Rough" (ค.ศ. 1951), "Two Chips and a Miss" (ค.ศ. 1952) และ "The Lone Chipmunks" (ค.ศ. 1954) ชิปกับเดลได้รับการเสนอชื่อเข้าชิงรางวัลออสการ์สาขาภาพยนตร์แอนิเมชันขนาดสั้น 3 ครั้งในช่วงระยะเวลา 4 ปี ได้แก่ ในปี ค.ศ. 1946 จากเรื่อง "Squatter's Rights" (ในฐานะคู่ปรับของมิกกี้และพลูโต), ในปี ค.ศ. 1947 จากเรื่อง "Chip an' Dale" และในปี ค.ศ. 1949 จากเรื่อง "Toy Tinkers" (ทั้งสองเรื่องในฐานะคู่ปรับของโดนัลด์ ดั๊ก)
รายชื่อการ์ตูนสั้นของชิปกับเดล.
ชิปกับเดลปรากฏในการ์ตูนสั้น 23 เรื่องดังต่อไปนี้
มะห์มูด ศูฟี

มะห์มูด ยัสเซน ศูฟี (20 ตุลาคม ค.ศ. 1971 - 2 มิถุนายน ค.ศ. 2019) เป็นนักฟุตบอลจากประเทศกาตาร์ เคยเข้าร่วมการแข่งขันฟุตบอลชาย ในการแข่งขันโอลิมปิกฤดูร้อน 1992 และเป็นสมาชิกฟุตบอลทีมชาติกาตาร์ ตั้งแต่ปี ค.ศ. 1988 จนถึงปี ค.ศ. 1999 โดยเล่นในตำแหน่งกองหน้า
ลี ซิว-เคย

ลี ซิว-เคย (ภาษาจีน: 李兆基; เกิดเมื่อวันที่ 4 ธันวาคม ค.ศ. 1949 – เสียชีวิตเมื่อวันที่ 2 มิถุนายน ค.ศ. 2019) เป็นนักแสดง, ผู้กำกับภาพยนตร์, ผู้เขียนบทละครโทรทัศน์และผู้ผลิตละครโทรทัศน์จากฮ่องกง เมื่อวันที่ 2 มิถุนายน ค.ศ. 2019 ลี ซิว-เคย เสียชีวิตด้วยโรคมะเร็งตับ ที่โรงพยาบาลควีนส์เอลิซาเบธ ด้วยวัย 69 ปี
โจเซฟ เฟลเดอร์

โจเซฟ เฟลเดอร์ (เกิดเมื่อวันที่ 24 สิงหาคม ค.ศ. 1900 – เสียชีวิตเมื่อวันที่ 28 ตุลาคม ค.ศ. 2000) เป็นนักการเมืองจากประเทศเยอรมนี และเป็น 1 ใน 94 สมาชิกของไรชส์ทาคที่ลงมติว่าไม่เห็นด้วยกับรัฐบัญญัติมอบอำนาจ โดยโจเซฟ เฟลเดอร์สังกัดพรรคประชาธิปไตยสังคมแห่งเยอรมนี ซึ่งโจเซฟ เฟลเดอร์เป็นคนสุดท้ายที่ลงมติว่าไม่เห็นด้วยกับรัฐบัญญัติฉบับนั้น
อาดรีแย็ง ราบีโย

อาดรีแย็ง ราบีโย (เกิด 3 เมษายน ค.ศ. 1995) เป็นนักฟุตบอลชาวฝรั่งเศส เล่นในตำแหน่งกองกลางตัวกลางให้กับออแล็งปิกเดอมาร์แซย์และทีมชาติฝรั่งเศส
เกียรติประวัติ.
สโมสร.
ปารีแซ็ง-แฌร์แม็ง
ยูเวนตุส
จอมเผด็จศึก พิษณุราชันย์

จอมเผด็จศึก พิษณุราชันย์ (เกิด 13 กันยายน 2512) หรือ นกน้อย สิงห์โนนสวน หรือ นกน้อย ไทยวัฒนา อดีตนักมวยไทยอาชีพ
จอมเผด็จศึกมีชื่อจริงว่า อุทัย ศิริโยธา เกิดเมื่อวันที่ 13 กันยายน พ.ศ. 2512 ที่ อำเภอลานสัก จังหวัดอุทัยธานี เป็นบุตรคนเล็กในบรรดาพี่น้อง 2 คนของนาย มาลัย และนาง บุญเทียน ศิริโยธา เขาเริ่มต้นหัดมวยและขึ้นสังเวียนผ้าใบครั้งแรกเมื่อ พ.ศ. 2523 ขณะอายุเพียง 11 ปีเนื่องจากครอบครัวมีฐานะยากจนประกอบอาชีพทำนาโดยเขาหัดมวยกับน้าชื่อ ประคอง สิทธิติกิจ ซึ่งเป็นครูมวยคนแรก โดยหัดได้ 2 เดือนก็ขึ้นชกครั้งแรกที่เวทีงานวัดใช้ชื่อว่า สีหมอก ส.เทพพนม ปรากฏว่าเขาเป็นฝ่ายชนะได้เงินค่าตัว 40 บาทจากนั้นจึงตระเวนชกแถบนครสวรรค์ ไพศาลี ท่าตะโก จนได้ชกกับ เมืองชัย กิตติเกษม และนักมวยอีกหลายคน
ต่อมาเขาเดินทางเข้ามาที่กรุงเทพมหานครโดยมาอยู่กับ สมาน จันทร์ภู่ หัวหน้าค่ายสิงห์โนนสวนเมื่อ พ.ศ. 2526 ขณะอายุเพียง 14 ปีเวลาต่อมานักมวยในค่ายชื่อ นกน้อย สิงห์โนนสวน เกิดล้มป่วยหัวหน้าค่ายจึงให้เขาสวมรอยเป็น นกน้อย สิงห์โนนสวน และขึ้นชกเป็นคู่แรกของศึกจ้าวมังกรของเสี่ย ส่ง กาญจนชูศักดิ์ ปรากฏว่าเขาเป็นฝ่ายชนะได้ค่าตัว 1,000 บาทหลังจากนั้นหัวหน้าค่ายจึงให้เขาใช้ชื่อนี้มาตลอด
จากนั้นเขาได้ย้ายมาอยู่ค่ายพิษณุราชันย์ของ "มหาซื่อ" ทวีศักดิ์ ภู่ทอง พร้อมกับเปลี่ยนชื่อเป็น จอมเผด็จศึก พิษณุราชันย์ ซึ่งชื่อของเขาได้รับแรงบันดาลใจจากยอดมวยในอดีตของค่ายอย่าง เผด็จศึก พิษณุราชันย์ โดยเขาขึ้นชกกับนักมวยชื่อดังหลายคนในยุคนั้นอย่าง สมบัติ ส.ธนิกุล พนมรุ้ง ศิษย์ สวป. บัวขาว ป. พิสิษฐ์เชษฐ์ ดวงดาว อ.ธีระชัย แสนเก่ง ปิ่นสินชัย เป็นต้นโดยเฉพาะไฟท์ที่จอมเผด็จศึกชกกับ ดวงดาว อ.ธีระชัย ที่ เวทีมวยราชดำเนิน เมื่อ พ.ศ. 2538 เป็นไฟท์ที่ถูกกล่าวถึงอย่างมากเพราะจอมเผด็จศึกเป็นลมจนสลบทั้ง ๆ ที่เป็นฝ่ายชนะคะแนนจนต้องหามลงจากเวทีเพราะจอมเผด็จศึกร้างเวทีไปนานถึงขนาดที่ว่าคุณ พิศณุ นิลกลัด ซึ่งเป็นพิธีกรและผู้บรรยายจากรายการ ยอดมวยเอก ได้กล่าวไว้ว่า จอมเผด็จศึกเป็นนักมวยคนแรกในรอบหลายสิบปีที่ต้องหามลงจากเวทีทั้ง ๆ ที่เป็นผู้ชนะ
จอมเผด็จศึกตัดสินใจแขวนนวมเมื่อ พ.ศ. 2542 ขณะอายุเพียง 29 ปีโดยในปัจจุบันเขาเป็นเทรนเนอร์ให้กับค่าย ส.พูลสวัสดิ์
วีแกน (แก้ความกำกวม)

วีแกน อาจหมายถึง
ดูเพิ่ม.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
กรรณิการ์ สิทธิแพทย์

กรรณิการ์ สิทธิแพทย์ (ชื่อเล่น: เหมย ; 3 สิงหาคม ค.ศ.1994) เป็นนักกีฬาวอลเลย์บอลหญิงชาวไทยและอยู่กับทีม ไทย-เดนมาร์ค ขอนแก่นสตาร์#เปลี่ยนทาง
นกมานาคินหัวแดง

นกมานาคินหัวแดง ("Pipra aureola") เป็นสายพันธ์ุของนกในวงศ์ Pipridae ซึ่งค้นพบในประเทศบราซิล, เฟรนช์เกียนา, ประเทศกายอานา, ประเทศซูรินาม และประเทศเวเนซุเอลาซึ่งเป็นแหล่งที่อยู่ตามธรรมชาติในเขตร้อน ที่ลุ่มน้ำขัง และป่าเสื่อมโทรม
หวัง จุน (นักธุรกิจ)

หวัง จุน (ภาษาจีน: 王军; พินอิน: Wáng Jūn; เกิดเมื่อวันที่ 11 เมษายน ค.ศ. 1941 – เสียชีวิตเมื่อวันที่ 10 มิถุนายน ค.ศ. 2019) เป็นนักธุรกิจจากประเทศจีน เคยดำรงตำแหน่งประธานบริษัทโพลีกรุ๊ป และเป็นประธานที่รัฐเป็นเจ้าของอย่าง ไชน่าอินเตอร์เนชั่นนอล ทรัตแอนด์อินเวสเมนต์ คอร์เปอร์เรชั่น (China International Trust and Investment Corporation) (CITIC) ดำรงตำแหน่งเกี่ยวกับรัฐบาล หวังจุน ลาออกในปี ค.ศ. 2006 ภายหลังที่หวังจุน อายุ 65 ปี หวังจุน เกิดที่เมืองHunan
หวังจุน เสียชีวิตเมื่อวันที่ 10 มิถุนายน ค.ศ. 2019 ด้วยวัย 78 ปี
กุสตาฟ อาเบล

กุสตาฟ อาเบล (เกิดเมื่อวันที่ 25 มกราคม ค.ศ. 1902 – เสียชีวิตเมื่อวันที่ 2 มิถุนายน ค.ศ. 1963) เป็นผู้กำกับภาพยนตร์จากประเทศออสเตรีย ตั้งแต่ปี ค.ศ. 1924 จนถึงปี ค.ศ. 1954
จิม แบ็กซ์เตอร์ (นักฟุตบอลออสเตรเลีย)

จิม แบ็กซ์เตอร์ (เกิดเมื่อวันที่ 8 ตุลาคม ค.ศ. 1887 ที่เมืองมอลดัน รัฐวิกตอเรีย – เสียชีวิตเมื่อวันที่ 22 เมษายน ค.ศ. 1952 ที่เมืองตอนกาลา รัฐวิกตอเรีย) เป็นนักฟุตบอลจากประเทศออสเตรเลีย สูง 168 เซนติเมตร หนัก 70 กิโลกรัม เข้าร่วมสโมสรโคลิงวูดส์ ตั้งแต่ปี ค.ศ. 1907 จนถึงปี ค.ศ. 1909
เลียน เบอลีเรส

เลียน เบอลีเรส (เกิดเมื่อวันที่ 14 ธันวาคม ค.ศ. 1880 ที่เมืองปารีส ประเทศฝรั่งเศส – เสียชีวิตเมื่อวันที่ 10 มกราคม ค.ศ. 1952 ที่เมืองปารีส ประเทศฝรั่งเศส) เป็นนักแสดงจากประเทศฝรั่งเศส ตั้งแต่ปี ค.ศ. 1911 จนถึงปี ค.ศ. 1952
แฟรงก์ อาร์. เบเคอร์

แฟรงก์ รีนัลโด เบเคอร์ (เกิดเมื่อวันที่ 11 พฤศจิกายน ค.ศ. 1861 ที่เมืองเบนตันสปอร์ต รัฐไอโอวา – เสียชีวิตเมื่อวันที่ 9 เมษายน ค.ศ. 1952 ที่รัฐแคลิฟอร์เนีย) เป็นนักการเมืองจากสหรัฐอเมริกา ในรัฐวอชิงตัน โดยดำรงตำแหน่งสมาชิกสภาผู้แทนราษฎรรัฐวอชิงตัน ตั้งแต่ปี ค.ศ. 1893 จนถึงปี ค.ศ. 1899
วิลเฟรด โรว์แลนด์ ชิลด์

วิลเฟรด โรว์แลนด์ ชิลด์
วิลเฟรด โรว์แลนด์ ชิลด์ (เกิดปี ค.ศ. 1890 – เสียชีวิตปี ค.ศ. 1952) เป็นนักประพันธ์และนักกวีจากประเทศอังกฤษ วิลเฟรด โรว์แลนด์ ชิลด์ จบการศึกษาที่โรงเรียนฮาร์โรว์ แลวิทยาลัยแม็กดาเลน
จิออร์ดี แคมป์เบล

จิออร์ดี แคมป์เบล
จิออร์ดี แคมป์เบล  (เกิดเมื่อวันที่ 13 สิงหาคม ค.ศ. 1884 ที่เมืองกลาสโกว์ – เสียชีวิตเมื่อวันที่ 21 กุมภาพันธ์ ค.ศ. 1952 ที่เมืองโทรอนโต) ชื่อเดิมชื่อ จอร์จ แคมป์เบล เป็นนักฟุตบอลลูกครึ่งสก็อต-แคนาดา จิออร์ดี แคมป์เบลได้รับการแต่งตั้งให้เป็นผู้เล่นใน ฟุตบอลฮอลล์ออฟเฟม (แคนาดา) ในปี ค.ศ. 2000
โรเบิร์ต บิงแฮม แบรสซีย์

โรเบิร์ต บิงแฮม แบรสซีย์  (เกิดเมื่อวันที่ 18 ตุลาคม ค.ศ. 1875 – เสียชีวิตเมื่อวันที่ 14 พฤศจิกายน ค.ศ. 1946) เป็นนักการเมืองจากประเทศอังกฤษ สังกัดพรรคอนุรักษ์นิยม เป็นบุตรของอัลเบิร์ต แบรสซีย์
โรเบิร์ต บิงแฮม แบรสซีย์ ได้รับการเลือกตั้งให้เป็นสมาชิกสภาผู้แทนราษฎร ของเมืองแบนบูรีย์ในการเลือกตั้ง เดือนมกราคม ค.ศ. 1910 โดยชนะพรรคเสรีนิยม แต่แพ้การเลือกตั้งในเดือนธันวาคม ค.ศ. 1910 ซึ่งสังกัดพรรคเสรีนิยม
ฟิลิปโป อเมดิโอ

ฟิลิปโป อเมดิโอ (เกิดเมื่อวันที่ 2 กุมภาพันธ์ ค.ศ. 1891 – เสียชีวิตเมื่อวันที่ 18 มิถุนายน ค.ศ. 1946) เป็นนักการเมืองชาวอิตาลี ฟิลิปโป อเมดิโอ เกิดที่เมืองTurin เป็นผู้แทนราษฎรสังกัดพรรคสังคมนิยมอิตาลี ตั้งแต่ปี ค.ศ. 1921 จนถึงปี ค.ศ. 1926 และเป็นสมาชิกสภาร่างรัฐธรรมนูญแห่งสาธารณรัฐอิตาลี ในปี ค.ศ. 1946
กาเบรียล อัลว์

กาเบรียล อัลว์ (เกิดเมื่อวันที่ 25 ธันวาคม ค.ศ. 1889 ที่เมืองเอสกิลสตูนา, ประเทศสวีเดน – เสียชีวิตเมื่อวันที่ 9 พฤศจิกายน ค.ศ. 1946 ที่เมืองสต็อกโฮล์ม) เป็นนักแสดงภาพยนตร์จากประเทศสวีเดน โดยแสดงภาพยนตร์มากถึง 37 เรื่อง ตั้งแต่ปี ค.ศ. 1915 จนถึงปี ค.ศ. 1946
ยาซูฮิโระ นากาโซเนะ

ยาซูฮิโระ นากาโซเนะ (; โรมาจิ: "Nakasone Yasuhiro"; 27 พฤษภาคม 1918 – 29 พฤศจิกายน 2019) เป็นนักการเมืองชาวญี่ปุ่นที่ดำรงตำแหน่งนายกรัฐมนตรีญี่ปุ่นและหัวหน้าพรรคเสรีประชาธิปไตยใน ค.ศ. 1982 ถึง 1987 เขาเป็นสมาชิกสภาผู้แทนราษฎรญี่ปุ่นเป็นเวลากว่า 50 ปี นโยบายทางการเมืองของเขาเป็นที่รู้จักดีที่สุดคือการผลักดันการโอนกิจการของรัฐเป็นของเอกชนของบริษัทภาครัฐ และการดำเนินนโยบายต่างประเทศที่เข้มงวดและสนับสนุนสหรัฐ
ชีวิตช่วงต้น.
นากาโซเนะเกิดที่ทากาซากิ จังหวัดกุมมะทางตะวันตกเฉียงเหนือของโตเกียว ในวันที่ 27 พฤษภาคม ค.ศ. 1918 โดยเป็นบุตรคนที่สองของนากาโซเนะ มัตสึโงโระที่ 2 พ่อค้าไม้ กับนากามูระ ยูกุ เขามีพี่น้อง 5 คน ได้แก่ พี่ชายชื่อคิจิตาโร พี่สาวชื่อโชโกะ น้องชายชื่อเรียวซูเกะ และน้องชายกับน้องสาวที่เสียชีวิตตั้งแต่ยังเด็ก ครอบครัวนากาโซเนะมาจากชนชั้น"ซามูไร"ในยุคเอโดะ แลแะอ้างว่าสืบเชื้อสายโดยตรงจากตระกูลมินาโมโตะผ่านมินาโมโตะ โนะ โยชิมิตสึผู้มีชื่อเสียง และผ่านมินาโมโนะ โนะ โยชิกิโยะ บุตรของเขา (เสียชีวิต ค.ศ. 1149) ตามบันทึกของครอบครัว สึนาโยชิ (ถูกสังหารใน ค.ศ. 1417) เจ้าบริวารของตระกูลทาเกดะและลูกหลานรุ่นที่สิบของโยชิกิโยะ ใช้ชื่อนากาโซเนะ จูโระและถูกฆ่าในยุทธการที่ซางามิงาวะ เมื่อประมาณ ค.ศ. 1590 ซามูไรนากาโซเนะ โซเอมง มิตสึนางะ เข้าอาศัยที่เมืองซาโตมิมูระ ที่แคว้นโคซูเกะ ลูกหลานของเขากลายเป็นพ่อค้าผ้าไหมและนายหน้ารับจำนำ พ่อของนากาโซเนะ เดิมมีชื่อเกิดว่านากาโซเนะ คานิจิ ตั้งรกรากที่เมืองทากาซากิใน ค.ศ. 1912 และก่อตั้งธุรกิจไม้และโรงเลื่อยไม้ ซึ่งประสบความสำเร็จจากการก่อสร้างที่เฟื่องฟูหลังสงครามโลกครั้งที่ 1
ชีวิตส่วนตัวและเสียชีวิต.
เมื่อวันที่ 11 กุมภาพันธ์ ค.ศ. 1945 นากาโซเนะแต่งงานกับสึตาโกะ นากาโซเนะ (30 ตุลาคม ค.ศ. 1921 – 7 พฤศจิกายน ค.ศ. 2012) ฮิโรฟูมิ นากาโซเนะ บุตรของนากาโซเนะ ก็เป็นสมาชิกสภานิติบัญญัติ เขาเคยดำรงตำแหน่งรัฐมนตรีว่าการกระทรวงศึกษาธิการและรัฐมนตรีว่าการกระทรวงการต่างประเทศ #เปลี่ยนทาง หลานชายของเขา เป็นสมาชิกสภาผู้แทนราษฎรญี่ปุ่น
นากาโซเนะเสียชีวิตที่โตเกียวในวันที่ 29 พฤศจิกายน ค.ศ. 2019 ด้วยอายุ 101 ปี 186 วัน นากาโซเนะเป็นอดีตนายกรัฐมนตรีญี่ปุ่นที่มีอายุมากที่สุดอันดับ 2 เป็นรองเพียงนารูฮิโกะ ฮิงาชิกูนิ ผู้มีชีวิตถึง
มาร์คทอง

มาร์คทอง  เป็นชื่ออย่างไม่เป็นทางการที่ใช้เรียกเงินสกุล มาร์ค  ซึ่งตราขึ้นใช้ในจักรวรรดิเยอรมันตั้งแต่ปีค.ศ. 1873 ถึง 1914 สาเหตุที่มีชื่อเล่นว่าว่ามาร์คทองเนื่องจากเงินสกุลมาร์คในยุคนี้ใช้มาตรฐานทองคำ โดยที่ 2,790 มาร์คสามารถแลกทองคำบริสุทธิ์ได้ 1 กิโลกรัม 
ก่อนการรวมชาติเยอรมันในปีค.ศ. 1871 แว่นแคว้นเยอรมันทั้งหลายต่างมีสกุลเงินตราเป็นของตนเอง โดยยึดโยงกับเงินเหรียญที่เรียกว่า "แฟร์ไอส์ทาเลอร์" ("Vereinsthaler") อันเป็นเหรียญเงินบริสุทธิ์น้ำหนัก 16.66 กรัม อัตราแลกเปลี่ยนระหว่างแฟร์ไอส์ทาเลอร์กับมาร์คทองถูกตรึงไว้ที่ 3 มาร์คเท่ากับ 1 แฟร์ไอส์ทาเลอร์
เมื่อสงครามโลกครั้งที่หนึ่งปะทุขึ้นในปีค.ศ. 1914 เงินสกุลมาร์คด้อยค่าลงอย่างหนักจนรัฐบาลจักรวรรดิเยอรมันต้องเลิกการผลิตเงินเหรียญและหันไปพิมพ์ธนบัตรที่มีชื่อ
ฤดูพายุไซโคลนมหาสมุทรอินเดียตะวันตก-ใต้ พ.ศ. 2562–2563

ฤดูพายุไซโคลนมหาสมุทรอินเดียตะวันตก-ใต้ พ.ศ. 2562–2563 เป็นฤดูกาลในอดีตของวัฏจักรรายปีของการก่อตัวพายุหมุนเขตร้อนและพายุหมุนกึ่งเขตร้อน โดยฤดูกาลเริ่มต้นอย่างเป็นทางการในวันที่ 15 พฤศจิกายน 2562 และไปสิ้นสุดลงในวันที่ 30 เมษายน 2563 โดยมีข้อยกเว้นสำหรับมอริเชียสและเซเชลส์ ซึ่งจะสิ้นสุดลงในวันที่ 15 พฤษภาคม 2563 วันที่เหล่านี้เป็นช่วงเวลาตามธรรมเนียมนิยมซึ่งเป็นช่วงจำกัดของแต่ละปี ซึ่งมีพายุหมุนเขตร้อนและกึ่งเขตร้อนก่อตัวภายในแอ่ง ภายในทางตะวันตกของเส้น 90 °ตะวันออก และทางใต้ของเส้นศูนย์สูตร พายุหมุนเขตร้อนและกึ่งเขตร้อนในแอ่งนี้จะได้รับการเฝ้าระวังโดยศูนย์อุตุนิยมวิทยาชำนัญพิเศษประจำภูมิภาคในเรอูนียง
รายชื่อพายุ.
ภายในมหาสมุทรอินเดียตะวันตก-ใต้ เมื่อพายุดีเปรสชันเขตร้อนและพายุดีเปรสชันกึ่งเขตร้อนใดที่ถูกประมาณว่ามีความเร็วลมเฉลี่ยภายใน 10 นาทีที่ 65 กม./ชม. โดยการวัดของศูนย์อุตุนิยมวิทยาชำนัญพิเศษประจำภูมิภาคในเกาะลาเรอูนียง ประเทศฝรั่งเศส (RSMC ลาเรอูนียง) พายุลูกดังกล่าวจะได้รับชื่อ อย่างไรก็ตาม ศูนย์เฝ้าระวังพายุหมุนเขตร้อนภูมิภาคย่อยในประเทศมอริเชียสและประเทศมาร์ดากัสการ์จะเป็นผู้กำหนดชื่อให้กับพายุหมุนเขตร้อนแทน โดยศูนย์เฝ้าระวังพายุหมุนเขตร้อนภูมิภาคย่อยในประเทศมอริเชียสจะกำหนดชื่อให้กับพายุหมุนเขตร้อน เมื่อพายุดีเปรสชันเขตร้อนทวีกำลังแรงเป็นพายุโซนร้อนกำลังปานกลาง ในขอบเขตระหว่างเส้นเมริเดียนที่ 55 องศาตะวันออกไปทางตะวันออกถึง 90 องศาตะวันออก ส่วนพายุดีเปรสชันเขตร้อนใดที่กำลังแรงเป็นพายุโซนร้อนกำลังปานกลางในขอบเขตระหว่างเส้นเมริเดียนที่ 30 องศาตะวันออกไปทางตะวันออกถึง 55 องศาตะวันออก พายุลูกนั้นจะได้รับชื่อจากศูนย์ย่อยในประเทศมาร์ดากัสการ์ ตั้งแต่ฤดูกาล 2559–2560 เป็นต้นมา ชุดรายชื่อที่ใช้ภายในมหาสมุทรอินเดียตะวันตก-ใต้จะถูกนำมาวนใช้ในทุก ๆ สามปี โดยชื่อพายุจะถูกใช้เพียงครั้งเดียว ดังนั้นชื่อพายุใดที่ถูกนำมาใช้แล้วในฤดูกาลนี้จะถูกถอนออกจากการวนใช้ซ้ำ และจะมีการตั้งชื่อขึ้นมาทดแทนในฤดูกาล 2565–2566 ส่วนชื่อพายุใดที่ยังไม่ถูกใช้จะถูกนำไปใช้อีกครั้งในฤดูกาล 2565–2566 ทุกชื่อในรายการต่อไปนี้เป็นชุดเดิมเว้นแต่ อัมบาลี, เบลนา, คาลวิเนีย, ไดแอน, เอซามี และ ฟรานซิสโก ซึ่งถูกนำมาใช้แทนที่ อาเบลา, แบรนส์บี, การ์โลส, ไอเนโอ, เอนาโว และ เฟร์นันโด จากปี 2559–2560
ฤดูพายุไซโคลนภูมิภาคออสเตรเลีย พ.ศ. 2562–2563

ฤดูพายุไซโคลนภูมิภาคออสเตรเลีย พ.ศ. 2562–2563 เป็นฤดูกาลในอดีตที่มีการก่อตัวของพายุหมุนเขตร้อน ภายในมหาสมุทรอินเดียและมหาสมุทรแปซิฟิก ที่ระหว่าง 90°ตะวันออก ถึง 160°ตะวันออก โดยฤดูกาลนี้ได้เริ่มนับอย่างเป็นทางการ ในวันที่ 1 พฤศจิกายน พ.ศ. 2562 และไปสิ้นสุดในวันที่ 30 เมษายน พ.ศ. 2563 อย่างไรก็ตาม พายุหมุนเขตร้อนสามารถก่อตัวได้ตลอดเวลาตั้งแต่ 1 กรกฎาคม พ.ศ. 2562 ถึง 30 มิถุนายน พ.ศ. 2563 และจะถูกนับรวมในฤดูกาลนี้ด้วย ในระหว่างฤดูกาล พายุหมุนเขตร้อนจะถูกติดตามอย่างเป็นทางการโดยสำนักอุตุนิยมวิทยาออสเตรเลีย , สำนักอุตุนิยมวิทยา สภาพภูมิอากาศ และธรณีฟิสิกส์แห่งอินโดนีเซีย ในจาการ์ตา ประเทศอินโดนีเซีย และศูนย์บริการสภาพอากาศแห่งชาติปาปัวนิวกินี ในพอร์ตมอร์สบี ส่วนศูนย์เตือนไต้ฝุ่นร่วมของกองทัพเรือสหรัฐ ในรัฐฮาวาย สหรัฐ และศูนย์บริการทางอุตุนิยมวิทยาแห่งชาติอื่น ๆ ประกอบด้วย เมทเซอร์วิซแห่งประเทศนิวซีแลนด์, เมเตโอ-ฟร็องส์แห่งประเทศฝรั่งเศสบนเกาะเรอูนียง และกรมอุตุนิยมวิทยาฟีจี ก็ต่างเฝ้าติดตามส่วนของแอ่งในระหว่างฤดูกาลด้วยแบบไม่เป็นทางการ
รายชื่อพายุ.
สำนักอุตุนิยมวิทยา.
ตั้งแต่ปี พ.ศ. 2551–52 มีรายชื่อพายุเพียงชุดเดียวที่สำนักอุตุนิยมวิทยาออสเตรเลียประกาศใช้ โดยสำนักอุตุนิยมวิทยาออสเตรเลียได้แบ่งศูนย์เตือนภัยพายุหมุนเขตร้อนในประเทศออสเตรเลียออกเป็นสามศูนย์ ได้แก่ ศูนย์เพิร์ท, ศูนย์ดาร์วิน และศูนย์บริสเบน โดยมีหน้าที่ตรวจสอบพายุหมุนเขตร้อนทั้งหมดที่ก่อตัวในภูมิภาคออสเตรเลีย รวมถีงทำหน้าที่ออกคำแนะนำพิเศษให้ทั้งพื้นที่รับผิดชอบของ TCWC จาการ์ตาหรือ TCWC พอร์ตมอร์สบีด้วย
TCWC จาการ์ตา.
ศูนย์เตือนพายุหมุนเขตร้อนในจาการ์ตา ทำการติดตามพายุหมุนเขตร้อนในขอบเขตตั้งแต่เส้นศูนย์สูตรลงไปทางใต้ถึงเส้นขนานที่ 11 องศาใต้ และระหว่างเส้นเมริเดียนที่ 90 องศาตะวันออกไปจนถึง 145 องศาตะวันออก เมื่อพายุดีเปรสชันเขตร้อนใดทวีกำลังเป็นพายุไซโคลนในขอบเขตรับผิดชอบของ JTWC จาการ์ตานี้ พายุลูกนั้นจะได้รับชื่อจากทางศูนย์ฯ โดยในฤดูกาลนี้ ชื่อพายุในรายการของ TCWC จาการ์ตา ถูกนำมาใช้ 1 ชื่อ
TCWC พอร์ตมอร์สบี.
พายุหมุนเขตร้อนที่ก่อตัวขึ้นในระหว่างขอบเขตตั้งแต่เส้นศูนย์สูตรลงไปทางใต้จนถึงเส้นขนานที่ 11 องศาใต้ และระหว่างเส้นเมริเดียนที่ 151 องศาตะวันออกไปทางตะวันออกจนถึงเส้นเมริเดียนที่ 160 องศาตะวันออก จะได้รับชื่อจากศูนย์เตือนพายุหมุนเขตร้อนในพอร์ตมอร์สบี ประเทศปาปัวนิวกินี บริเวณนี้บริเวณที่พบการก่อตัวของพายุหมุนเขตร้อนได้ยาก และไม่มีพายุหมุนเขตร้อนก่อตัวและมีกำลังขึ้นจนได้รับชื่อมาตั้งแต่ปี พ.ศ. 2550 แล้ว โดยในฤดูกาลนี้ ไม่มีชื่อพายุในรายการของ TCWC พอร์ตมอร์สบี ถูกนำมาใช้เลย
ฤดูพายุไซโคลนแปซิฟิกใต้ พ.ศ. 2562–2563

ฤดูพายุไซโคลนแปซิฟิกใต้ พ.ศ. 2562–63 เป็นช่วงฤดูที่เคยมีการก่อตัวของพายุหมุนเขตร้อนภายในมหาสมุทรแปซิฟิกใต้ ถึงทางตะวันออกของเส้น 160°ตะวันออก ฤดูกาลอย่างเป็นทางการเริ่มนับตั้งแต่วันที่ 1 พฤศจิกายน พ.ศ. 2562 ไปจนถึง 30 เมษายน พ.ศ. 2563 อย่างไรก็ตาม พายุหมุนเขตร้อนสามารถก่อตัวได้ตลอดเวลาในระหว่างวันที่ 1 พฤศจิกายน พ.ศ. 2562 ถึง 30 มิถุนายน พ.ศ. 2563 และจะถูกนับรวมไปเป็นส่วนหนึ่งของฤดูกาลด้วย ในตลอดฤดูกาลนี้ พายุหมุนเขตร้อนจะถูกตรวจสอบโดยศูนย์อุตุนิยมวิทยาชำนัญพิเศษประจำภูมิภาค ในนันจี และศูนย์เตือนภัยพายุหมุนเขตร้อนในบริสเบน, ออสเตรเลีย และ เวลลิงตัน, นิวซีแลนด์ นอกจากนั้นยังมี ศูนย์เตือนไต้ฝุ่นร่วม ซึ่งจะออกคำเตือนอย่างไม่เป็นทางการเพื่อความสนใจของชาวอเมริกัน
RSMC นันจี จะออกการเตือนภัยโดยแนบหมายเลขและตัวอักษร F ต่อท้ายให้กับพื้นที่ความแปรปรวนของอากาศที่ก่อตัวขึ้นภายในหรือเคลื่อนตัวเข้าสู่แอ่ง ในขณที่ JTWC จะให้รหัสเรียกขานกับพายุหมุนเขตร้อน และใช้ตัวอักษร P ต่อท้าย โดยกรมอุตุนิยมวิทยาฟีจี สำนักอุตุนิยมวิทยา และ เมทเซอร์วิส จะใช้มาตราพายุหมุนเขตร้อนของออสเตรเลียเป็นหลักและวัดความเร็วลมในช่วงสิบนาที ขณะที่ศูนย์เตือนไต้ฝุ่นร่วมจะวัดความเร็วลมใน 1 นาที และใข้มาตราเฮอริเคนแซฟเฟอร์–ซิมป์สัน มาเทียบเคียง
พายุ.
พายุไซโคลนกำลังแรงริตา.
! ระยะเวลา
! ความรุนแรง
พายุไซโคลนซาไร.
! ระยะเวลา
! ความรุนแรง
พายุไซโคลนกำลังแรงตีโน.
! ระยะเวลา
! ความรุนแรง
การแปรปรวนของลมในเขตร้อน 05F.
! ระยะเวลา
! ความรุนแรง
พายุไซโคลนกำลังแรงเวซี.
! ระยะเวลา
! ความรุนแรง
การแปรปรวนของลมในเขตร้อน 07F.
! ระยะเวลา
! ความรุนแรง
การแปรปรวนของลมในเขตร้อน 08F.
! ระยะเวลา
! ความรุนแรง
พายุไซโคลนวิคกี.
! ระยะเวลา
! ความรุนแรง
พายุไซโคลนวาซี.
! ระยะเวลา
! ความรุนแรง
พายุไซโคลนเกรเทล.
! ระยะเวลา
 – 16 มีนาคม
! ความรุนแรง
พายุไซโคลนกำลังแรงแฮรอลด์.
! ระยะเวลา
 – 10 เมษายน
! ความรุนแรง
รายชื่อพายุ.
ภายในมหาสมุทรแปซิฟิกใต้ พายุดีเปรสชันเขตร้อนจะถูกตัดสินว่ามีกำลังเป็นพายุไซโคลนเมื่อมันมีความเร็วลมที่ 65 กม./ชม. และจะต้องมีการปรากฏชัดของพายุเกลขึ้นที่อย่างน้อยครึ่งหนึ่งของศูนย์กลางพายุ โดยพายุดีเปรสชันเขตร้อนที่ทวีกำลังเป็นพายุไซโคลนภายในขอบเขตระหว่างเส้นศูนย์สูตรลงไปทางใต้ถึงเส้นขนานที่ 25 องศาใต้ และระหว่างเส้นเมริเดียนที่ 160 องศาตะวันออก ถึง 20 องศาตะวันตก จะได้รับชื่อจากกรมอุตุนิยมวิทยาฟีจี ขณะที่พายุดีเปรสชันเขตร้อนที่ทวีกำลังเป็นพายุไซโคลนทางใต้ของเส้นขนานที่ 25 องศาใต้ในขอบเขตเส้นเมริเดียนเดียวกันกับข้างต้น จะได้รับชื่อจากเมทเซอร์วิซแห่งนิวซีแลนด์ ซึ่งทำงานร่วมกันกับกรมอุตุนิยมวิทยาฟีจี ส่วนพายุไซโคลนใดที่เคลื่อนตัวมาจากแอ่งภูมิภาคออสเตรเลีย ซึ่งพายุเหล่านั้นจะได้รับชื่อจากสำนักอุตุนิยมวิทยามาก่อนแล้ว จะคงชื่อเดิมของพายุนั้นไว้
แบร์นฮาร์ท ฟ็อน บือโล

แบร์นฮาร์ท ไฮน์ริช คาร์ล มาร์ทิน ฟ็อน บือโล  ได้ยศขุนนางหลังปีค.ศ. 1905 เป็น เฟือสท์ ฟ็อน บือโล  เป็นรัฐบุรุษเยอรมัน เคยดำรงตำแหน่งรัฐมนตรีกระทรวงการต่างประเทศในรัฐบาลบิสมาร์ค ต่อมาได้ดำรงตำแหน่งนายกรัฐมนตรีคนที่ 5 แห่งจักรวรรดิเยอรมัน ระหว่างปีค.ศ. 1900 ถึง 1909
เมาเซอร์ ซี96

เมาเซอร์ ซี96 ("คอนสตักชั่น 96") เป็นปืนพกแบบกึ่งอัตโนมัติที่ถูกผลิตขึ้นเป็นครั้งแรกโดยโรงงานผลิตอาวุธปืนสัญชาติเยอรมัน เมาเซอร์ ตั้งแต่ปี ค.ศ. 1896 ถึง ค.ศ. 1937 ปืนนี้ได้มีการลอกเลียนแบบโดยที่ไม่ได้รับอนุญาตซึ่งถูกผลิตขึ้นที่สเปนและจีนในช่วงครึ่งแรกของศตวรรษที่ 20.
ด้วยคุณลักษณะที่โดดเด่นของซี96 คือกล่องกระสุนจะอยู่ด้านหน้าของไกปืน กระบอกลำกล้องยาว สามารถประกอบด้วยท้ายปืนไม้ซึ่งจะช่วยให้สามารถจับได้อย่างมั่นคงและกลายเป็นปืนไรเฟิลลำกล้องสั้น สามารถเก็บไว้ได้ทั้งสองแบบคือซองหนังปืนหรือกระเป๋าเก็บปืน และด้ามจับปืนที่มีรูปทรงคล้ายกับด้ามจับไม้กวาด ด้วยรูปทรงของด้ามจับปืนนี้ทำให้ได้รับสมญานามว่า "ด้ามไม้กวาด"(broomhandle) ในโลกที่ใช้ภาษาอังกฤษ เพราะด้ามไม้ทรงกลมของมัน และในจีน ซี96 ได้รับฉายาว่า "กล่องปืนใหญ่" เพราะกล่องกระสุนภายในจะเป็นรูปทรงสี่เหลี่ยมผืนผ้าและความจริงที่ว่ามันสามารถใส่ซองหนังไว้ในกล่องไม้ เช่นเดียวกับท้ายปืนที่สามารถถอดออกได้
ด้วยกระบอกลำกล้องยาวและกระสุนปืนที่มีความเร็วสูง เมาเซอร์ ซี96 จึงวิถีกระสุนที่เหนือกว่าและทะลุได้ดีกว่าปืนพกรุ่นอื่นๆในยุคสมัยนั้น กระสุนขนาด 7.63×25มม. เมาเซอร์ เป็นกระสุนปืนที่มีความเร็วสูงที่ถูกผลิตขึ้นในการค้าขาย จนกระทั่งการปรากฏตัวของกระสุนขนาด .357 แม็กนั่มในปี ค.ศ. 1935
เมาเซอร์ได้ผลิตปืนพกซี96 จำนวนประมาณ 1 ล้านกระบอก ในขณะที่จำนวนที่ถูกผลิตในสเปนและจีนมีขนาดใหญ่มาก แต่ไม่ได้ถูกระบุไว้ เนื่องจากการไม่มีอยู่หรือการเก็บรักษาบันทึกในการผลิตที่ค่อนข้างแย่จากประเทศเหล่านั้น
ไดอเนลลา อโมนา

ไดอเนลลา อโมนา เป็นพรรณไม้ยืนต้น ซึ่งอธิบายโดย เจฟฟรีย์ วิลเลียมคาร์ และ ฮอรส์ฟอล ไดอเนลลา อโมนา อยู่ในสกุลไดอาเนลลาและครอบครัวของ พืชต้นไม้หญ้า
เอ. เอ. อดัมส์

ออลีน อับเบอร์ อดัมส์ หรือที่รู้จักกันในอีกชื่อว่า เอ. เอ. อดัมส์ (เกิดเมื่อวันที่ 22 สิงหาคม ค.ศ. 1900 – เสียชีวิตเมื่อวันที่ 5 มิถุนายน ค.ศ. 1985) เป็นนักการเมืองจากสหรัฐอเมริกาจากรัฐวอชิงตัน ออลีน อับเบอร์ อดัมส์เคยดำรงตำแหน่งสมาชิกสภาผู้แทนราษฎรจากรัฐวอชิงตัน เขตที่ 27 ตั้งแต่ปี ค.ศ. 1973 จนถึงปี ค.ศ. 1981 และเป็นสมาชิกสภาผู้แทนราาษฎรจากรัฐวอชิงตัน เขตที่ 26 ตั้งแต่ปี ค.ศ. 1969 จนถึงปี ค.ศ. 1973
อเล็กซ์ เดนชิโอ

อเล็กซ์ เอ. เดนชิโอ (เกิดเมื่อวันที่ 28 ตุลาคม ค.ศ. 1921 – เสียชีวิตเมื่อวันที่ 25 ตุลาคม ค.ศ. 2011) เป็นนักการเมืองจากสหรัฐอเมริกา เกิดที่เมืองวอลลา วอลลา รัฐวอชิงตัน ดำรงตำแหน่งกองทัพอากาศทหารบกสหรัฐ ขณะที่เกิดสงครามโลกครั้งที่สอง อเล็กซ์ เดนชิโอเป็นเจ้าของธุรกิจประกันภับในยากิมา รัฐวอชิงตัน อเล็กซ์ เดนซิโอเป็นสมาชิกสภาผู้แทนราษฎร ตั้งแต่วันที่ 13 มกราคม ค.ศ. 1975 จยถึงวันที่ 12 มกราคม ค.ศ. 1981 และเป็นวุฒิสมาชิก ตั้งแต่วันที่ 12 มกราคม ค.ศ. 1981 จนถึงวันที่ 9 มกราคม ค.ศ. 1989 และวันที่ 11 มกราคม ค.ศ. 1993 จนถึงวันที่ 1 มกราคม ค.ศ. 2007
เจโรม เดลวิน

เจโรม เดลวิน (เกิดเมื่อวันที่ 15 กันยายน ค.ศ. 1956 ที่เมืองริชแลนด์ รัฐวอชิงตัน) เป็นนักการเมืองจากสหรัฐอเมริกาสังกัดพรรคริพับลิกัน เจโรม เดลวินเป็นสมาชิกวุฒิสภา เขต 8 ตั้งแต่ปี ค.ศ. 2004 จนกระทั่งถึงวันที่ 4 กุมภาพันธ์ ค.ศ. 2013
เขตคานางาวะ

เขตคานางาวะ  เป็นหนึ่งใน 18 เขตของนครโยโกฮามะ จังหวัดคานางาวะ ประเทศญี่ปุ่น เขตนี้ตั้งอยู่ติดกับทะเล มีอาณาเขตครอบคลุมไปถึงเกาะเทียมหลาย ๆ เกาะที่ถมขึ้นเพื่อใช้เป็นที่ตั้งของโรงงานอุตสากรรม โรงงานอุตสากรรมหลักที่ตั้งอยู่ในเขตนี้ได้แก่ นิสสัน, เจวีซี, โรงกลั่นนิปปงปิโตรเลียม, โรงแก้วอาซาฮิ, ศูนย์วิจัยมาสด้า เป็นต้น
ภูมิศาสตร์.
เขตคานางาวะตั้งอยู่ทางตะวันออกของจังหวัดคานางาวะ และตั้งอยู่ทางทิศตะวันออกเฉียงเหนือของจุดกึ่งกลางทางภูมิศาสตร์ของนครโยโกฮามะ
โปเกมอน เดอะมูฟวี่ ตอน เดียร์ก้า VS พาลเกีย ดาร์คไร

โปเกมอน เดอะมูฟวี่ ตอน เดียร์ก้า VS พาลเกีย ดาร์คไร (; โรมาจิ: "Gekijōban Poketto Monsutā Daiyamondo Pāru Diaruga tai Parukia tai Dākurai") เป็นภาพยนตร์โปเกมอนเดอะมูฟวี่ที่ 10 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 14 กรกฎาคม พ.ศ. 2550
เรื่องย่อ.
พวกซาโตชิเดินทางมาถึงเมืองอาราโมสเพื่อที่จะเข้าร่วมการแข่งขันโปเกมอนคอนเทสต์ แต่ที่พวกเขาพบไม่ใช่แค่การแข่งขันเท่านั้น พวกเขาได้พบกับเรื่องแปลกประหลาด มิติที่เกิดการเรื่อมซ้อนกันเพราะการต่อสู้ของพารเกียและเดียร์ก้า แต่ชาวเมืองพากันเข้าใจผิดว่าเป็นผีมือการกระทำของดาร์คไร โปเกมอนที่ได้ชื่อว่าเป็นฝันร้ายของชาวเมือง พวกซาโตชิ อลิสและโทนีโอ จึงร่วมมือกันช่วยเมืองนี้ ให้รอดพ้นจากความพินาศ
ฟุตบอลโลกหญิง 2019 รอบชิงชนะเลิศ

การแข่งขัน ฟุตบอลโลกหญิง 2019 รอบชิงชนะเลิศ เป็นการแข่งขันฟุตบอลที่จะเกิดขึ้นในวันที่ 7 กรกฎาคม พ.ศ. 2562 ที่ ปาร์กอแล็งปิกลียอแน, ในเมืองลียง ประเทศฝรั่งเศส เพื่อหาผู้ชนะของ ฟุตบอลโลกหญิง 2019 เป็นการพบกันระหว่าง สหรัฐอเมริกาและเนเธอร์แลนด์ซึ่งเป็นการเข้าชิงชนะเลิศครั้งแรกของพวกเธอ ทั้งสองทีมคือแชมป์เก่าของสมาพันธ์ของพวกเขา กับสหรัฐมีชนะ คอนคาแคฟวีเมนส์แชมเปียนชิป 2018 และเนเธอร์แลนด์มีชนะ ยูฟ่าวีเมนส์ยูโร 2017
ภูมิหลัง.
เป็นครั้งแรกนับตั้งแต่ 2007, และสมัยที่ห้าโดยรวม (พร้อมด้วย 1991, 1995 และ 2003), รอบชิงชนะเลิศครั้งนี้จะมีทีมจากยุโรป, ในขณะที่ทวีปนี้จะใช้เป็นครั้งที่เจ็ดจากแปดสถานที่ในรอบก่อนรองชนะเลิศ. รอบชิงชนะเลิศสองครั้งที่ผ่านมาเป็นการตัดสินกันโดย ญี่ปุ่น และ สหรัฐ. แมตช์นี้เป็นรอบชิงชนะเลิศครั้งแรกนับตั้งแต่ปี ค.ศ. 1991 เพื่อแสดงให้เห็นถึงฝั่งจาก อเมริกาเหนือ พบกับฝั่งจาก ยุโรป. การแข่งขันครั้งนี้ถือเป็นนัดชิงชนะเลิศครั้งแรกของการแข่งขันฟุตบอลโลกหญิงหรือชายที่มีการป้องกันแชมป์พบกับทีมแชมป์เก่าจากทวีปยุโรป.
ก่อนการแข่งขัน.
ผู้ตัดสิน.
เมื่อวันที่ 5 กรกฎาคม พ.ศ. 2562, ฟีฟ่าได้เผยชื่อผู้ตัดสินชาวฝรั่งเศส สเตฟานี ฟรัปปาร์ต ในฐานะผู้ตัดสินของเกมนัดชิงชนะเลิศ.
การแข่งขัน.
รายละเอียด.
<section begin=final /><section end=final />
<section begin=line-ups />
</includeonly><section end=line-ups />
ข้อมูลในแมตช์
วอลเลย์บอลหญิงชิงแชมป์ยุโรป 2019 รอบคัดเลือก

การแข่งขันวอลเลย์บอลหญิงชิงแชมป์ยุโรป 2019 รอบคัดเลือก เป็นการแข่งขันวอลเลย์บอลหญิงรอบคัดเลือกของทวีปยุโรปซึ่งจัดโดยสมาพันธ์วอลเลย์บอลยุโรป (ซีอีวี) เพื่อคัดเลือกทีมเข้าแข่งขันวอลเลย์บอลหญิงชิงแชมป์ยุโรป 2019 มีกำหนดจัดขึ้นตั้งแต่วันที่ 15 สิงหาคม ค.ศ 2018 ถึง 9 มกราคม ค.ศ 2019
สำหรับทีมที่เข้าร่วมแข่งขันมีทั้งหมด 26 ทีม และจะมีทีม 12 ทีมที่ผ่านการคัดเลือกเข้าสู่รอบสุดท้าย โดยทีมที่จะผ่านการคัดเลือกคือทีมชนะเลิศและทีมอันดับสองของแต่ละกลุ่ม
ทีมที่ผ่านการคัดเลือก.
ทีมที่ผ่านการคัดเลือกโดยตรง.
ทีมประเทศเจ้าภาพและทีมอันดับที่ดีที่สุดจากวอลเลย์บอลหญิงชิงแชมป์ยุโรป 2019 รวมทั้งหมด 12 ทีม จะผ่านการคัดเลือกโดยตรงสำหรับวอลเลย์บอลชายชิงแชมป์ยุโรป 2019
โกปาอาเมริกา 2019 รอบชิงชนะเลิศ

การแข่งขัน โกปาอาเมริกา 2019 รอบชิงชนะเลิศ เป็นการแข่งขันฟุตบอลที่จะจัดขึ้นในวันที่ 7 กรกฎาคม ค.ศ. 2019 ที่ สนามกีฬามารากานัง ใน รีโอเดจาเนโร ประเทศบราซิล เพื่อที่จะตัดสินหาผู้ชนะของ โกปาอาเมริกา 2019 ซึ่งเป็นการพบกันระหว่าง บราซิล เจ้าภาพของการแข่งขัน พบกับ เปรู ทีมที่ได้เข้าสู่รอบชิงชนะเลิศเป็นครั้งแรกนับตั้งแต่ ค.ศ. 1975
นัด.
รายละเอียด.
<section begin=Final /><section end=Final />
<section begin=Lineups />
</includeonly><section end=Lineups />
กฏ-กติกาการแข่งขัน
จ่งตู

จ่งตู ("ผู้บังคับการทั้งปวง") ในภาษาอังกฤษมักแปลว่า ผู้สำเร็จราชการ, ผู้ว่าการใหญ่, ข้าหลวงใหญ่, หรือ อุปราช (Governor-General/Viceroy) เป็นตำแหน่งผู้ปกครองมณฑล (省) ในประเทศจีนช่วงราชวงศ์หมิงและราชวงศ์ชิง
ในราชวงศ์หมิง ตำแหน่งนี้เดิมทีมอบเป็นบำเหน็จชั่วคราวให้แก่ผู้ตรวจการทหาร (military inspector) โดยเฉพาะแถบชายแดนทางเหนือ เนื่องจากเป็นตำแหน่งชั่วคราว จึงไม่มีขั้นตามระบบเก้าขั้นของราชการ จนกระทั่งใน ค.ศ. 1469 ตรงกับรัชสมัยจักรพรรดิเฉิงฮว่า (成化) มีการกำหนดให้เหลียงกวั่งจ่งตูเป็นตำแหน่งราชการตามปรกติ จึงเป็นจ่งตูแรกที่กลายเป็นตำแหน่งตามระบบ และภายหลังจึงให้จ่งตูมีอำนาจทางพลเรือนด้วย มาในราชวงศ์ชิง ตำแหน่งจ่งตูก็เป็นผู้บัญชาการทั้งฝ่ายทหารและพลเรือนในมณฑลแล้ว และขยายจำนวนออกไปในส่วนอื่น ๆ นอกจากภาคเหนือในช่วงราชวงศ์หมิง
จ่งตูที่ปกครองมณฑลในราชวงศ์ชิงมีเก้าตำแหน่ง ดังนี้
นอกจากจ่งตูมณฑลทั้งเก้าตำแหน่งแล้ว ยังมีจ่งตูพิเศษอีกหลายตำแหน่ง เช่น เจียงหนานเหอเต้าจ่งตู (江南河道總督; "ผู้สำเร็จราชการลำน้ำเจียงหนาน") ควบคุมโครงการเกี่ยวกับลำน้ำในภูมิภาคเจียงหนาน
ซ็อมเปียะ

ซ็อมเปียะ  เป็นการแสดงการทักทาย อวยพร หรือวิธีแสดงความเคารพรูปแบบหนึ่งในวัฒนธรรมกัมพูชาของชาวเขมร
ซ็อมเปียะในภาษาเขมร หมายถึง พนมมือไหว้ ซ็อมเปียะมีความคล้ายคลึงกับการ "ไหว้" ของวัฒนธรรมไทย ซึ่งทั้งซ็อมเปียะของกัมพูชาและการไหว้ของไทย มาจากอิทธิพลวัฒนธรรมอินเดียเรียกว่า "อัญชลีมุทรา" (Añjali Mudrā) ใช้ในการ"นมัสเต" 
ประวัติ.
ชาวเขมรแสดงความเคารพด้วยการไหว้และกราบ โดยเฉพาะวัฒนธรรมการไหว้ที่มีมาแต่โบราณ โดยมีหลักฐานปรากฏภาพแกะสลักอยู่บนผนังปราสาทหินเป็นรูปแสดงความเคารพโดยการไหว้ นอกจากนี้ยังพบรูปนางอัปสราพนมมือไหว้ด้านนอกปราสาทหินอีกด้วย สะท้อนให้เห็นว่าซ็อมเปียะหรือการไหว้มีหลักฐานการปฏิบัติมาแต่สมัยเมืองพระนครของจักรวรรดิเขมรแล้ว
การใช้.
การไหว้ซ็อมเปียะเป็นการแสดงออกถึงความสุภาพอ่อนน้อม การแสดงความเคารพด้วยการไหว้เป็นการแสดงออกถึงการรู้จักบุญคุณ ความกตัญญูและความนับถือ การไหว้อาจเป็นการไหว้เพือทักทายถามทุกข์สุข การลาจาก การขอบคุณ นอกจากนี้การไหว้ยังใช้ในโอกาสอื่นๆ เช่น การไหว้ทำความเคารพต่อพระมหากษัตริย์กัมพูชา การไหว้ผู้ใหญ่ในพิธีมงคลสมรส การไหว้ครู 
การไหว้ซัมเปี๊ยะของเขมรจะพนมมือไหว้โดยพนมมือนิ้วชิดกัน ปลายนิ้วจดกัน ไม่แยกปลายนิ้วออกจากกัน เมื่อมีผู้มาไหว้ต้อง "รับไหว้" คือ ไหว้ตอบทุกครั้ง แต่สำหรับพระภิกษุ ผู้อาวุโสมากๆ หรือพ่อแม่ ไม่จำเป็นต้องไหว้ตอบ 
โดยปกติขณะที่กำลังทำซ็อมเปียะ ในเวลาทักทายกันมักจะพูดว่า ("จุมเรียบซัว") ในขณะที่ 
("จุมเรียบเลีย") ใช้พูดกันในเวลาลาจาก
ประเภท.
การทำซ็อมเปียะแบ่งออกเป็น 5 ระดับ คือ
ฮัมวี

ฮัมวี หรือ ยานยนต์ล้อยางอเนกประสงค์ความคล่องตัวสูง (อักษรย่อ: HMMWV; สำนวนภาษาปาก: Humvee) เป็นรถตระกูลขนาดเล็ก, ขับเคลื่อนสี่ล้อ และรถอเนกประสงค์ ผลิตโดยเอเอ็ม เจเนอรัล มันได้แทนที่บทบาทส่วนใหญ่ที่ดำเนินการก่อนหน้าโดยรถจี๊ปดั้งเดิม และอื่น ๆ เช่น รถจี๊ปเอ็ม151 ในยุคสงครามเวียดนาม, เอ็ม561 "แกมมาโกต", รุ่นรถพยาบาลเอ็ม718เอ1 และเอ็ม792, รถขนส่งสินค้าอเนกประสงค์เพื่อการพาณิชย์ (CUCV) และรถบรรทุกขนาดเล็ก ส่วนใหญ่ใช้โดยกองทัพสหรัฐ รวมถึงได้รับการใช้โดยประเทศและองค์กรอื่น ๆ อีกเป็นจำนวนมาก และแม้กระทั่งในการดัดแปลงส่วนพลเรือน ฮัมวีได้รับการใช้อย่างแพร่หลายในสงครามอ่าวของปี ค.ศ. 1991 ซึ่งมันได้โยกย้ายในภูมิประเทศทะเลทรายที่ไม่ปลอดภัย การใช้งานนี้ช่วยสร้างแรงบันดาลใจให้กับรุ่นฮัมเมอร์ของพลเรือน หลังจากผ่านกระบวนการทดแทนแล้ว ยานพาหนะทางยุทธวิธีร่วมน้ำหนักเบา (JLTV) ได้รับเลือกให้เป็นรุ่นสืบทอด
ประวัติ.
ตั้งแต่ตั้งแต่รถลาดตระเวณ ¼ ตันในสงครามโลกครั้งที่สองได้รับไฟเขียวสำหรับการใช้งานจำนวนมาก และกลายเป็นที่รู้จักในฐานะ "รถจี๊ป" กองทัพสหรัฐยังคงพึ่งพารถจี๊ปอย่างหนักในฐานะรถอเนกประสงค์ และในการขนส่งมวลชนสำหรับทหารในกลุ่มเล็ก ๆ แม้ว่ากองทัพสหรัฐให้ฟอร์ดออกแบบรถจี๊ปใหม่จากเริ่มต้นในช่วงคริสต์ทศวรรษ 1950 และรถจี๊ปเอ็ม151 ที่เป็นผลลัพธ์ได้รวมนวัตกรรมที่สำคัญ ซึ่งยึดมั่นกับแนวคิดดั้งเดิม ได้แก่ รถยนต์ขนาดกะทัดรัด, มีน้ำหนักเบา, รูปแบบที่เกือบจะมองไม่ออก ด้วยกระจกหน้ารถพับ ที่คนธรรมดาแทบจะไม่สามารถแยกความแตกต่างจากรถจี๊ปวิลลีส์ที่มาก่อน รถจี๊ปเล็กนั้นสั้นกว่าฟ็อลคส์วาเกิน บีเทิล และมีน้ำหนักมากกว่าหนึ่งเมตริกตัน สามที่นั่งที่มีน้ำหนักบรรทุก 800 ปอนด์ (360 กก.) ระหว่างและหลังสงคราม รถจี๊ปน้ำหนักเบาขนาด 1/4 ตัน ได้รับการเสริมด้วยดอดจ์ ดับเบิลยูซี และโคเรียวอร์เอ็ม37 โมเดล ขนาด 3/4 ตัน
ประจำการ.
การขายพลเรือน.
ในเดือนธันวาคม ค.ศ. 2014 กระทรวงกลาโหมเริ่มทำการประมูลฮัมวีมือสองประมาณ 4,000 คันออกสู่สาธารณะ ในขณะที่บางส่วนได้รับการโอนไปยังหน่วยงานบังคับใช้กฎหมายในประเทศ นี่เป็นครั้งแรกที่มีการใช้ยานพาหนะทางทหารสำหรับเจ้าของที่เป็นพลเรือน แนวคิดคือการขายพวกเขาด้วยการเสนอราคาเริ่มต้นที่ 10,000 ดอลลาร์ต่อคัน สำหรับการใช้งานออฟโรดเท่านั้น แทนที่จะทิ้งพวกมันไว้ในฐานะวิธีในการประหยัดเงินและนำกลับมาใช้ใหม่ มีฮัมวีรุ่นเอ็ม998, เอ็ม998เอ1, เอ็ม1038 และเอ็ม1038เอ1 จำหน่ายแล้ว ซึ่งไม่ได้ใช้ในราชการทหารสหรัฐและไม่มีเกราะ เอเอ็ม เจเนอรัล ถูกคัดค้านการขายฮัมวีทางทหารให้แก่ประชาชนทั่วไป ส่วนใหญ่เป็นเพราะยานพาหนะของรัฐบาลที่มากเกินไปจะลดยอดขายที่เกี่ยวข้องกับโมเดลฮัมเมอร์พลเรือน ซึ่งการผลิตสิ้นสุดลงในปี ค.ศ. 2010 ยอดขายครั้งแรกจากการประมูลเกิดขึ้นเมื่อวันที่ 17 ธันวาคม ค.ศ. 2014 สำหรับ 25 คันของฮัมวี ราคาเสนออยู่ที่ 21,500 ดอลลาร์สำหรับเอ็ม1038 ปี ค.ศ. 1989 ถึง 41,000 ดอลลาร์สำหรับเอเอ็ม เจเนอรัล เอ็ม998เอ1 ปี ค.ศ. 1994 การเสนอราคาเฉลี่ยอยู่ที่ประมาณ 30,000 ดอลลาร์ และการขายยานพาหนะ 25 คันรวมเป็นเงินสุทธิ 744,000 ดอลลาร์ ทั้งนี้ โกฟแพลนเน็ตได้ทำสัญญาและขายฮัมวีในการประมูลรายสัปดาห์